Adab menghormati majlis

JIKA di dalam sesebuah keluarga, majlis yang paling besar dan paling utama pastinya adalah majlis perkahwinan sehinggakan pasangan mempelai digelar dengan ‘Raja Sehari’ pada hari tersebut.

Dalam budaya masyarakat Melayu, persiapan hendak menyambut kenduri Raja Sehari ini bukan boleh dibuat ala-kadar, dari perincian perhiasan, di mana duduknya hingga ke hidangan semuanya perlu diambil berat.

Bagi universiti, ‘kenduri’ paling besar dan penting yang saban tahun diadakan adalah Majlis Konvokesyen yang bertujuan untuk meraikan graduan masing-masing menerima segulung ijazah yang sungguh bermakna.

Akibat penularan Covid-19 bermula awal tahun lalu di dalam negara, boleh dikatakan semua universiti terpaksa menangguhkan majlis konvokesyen masing-masing termasuk universiti di mana penulis berkhidmat.

Berdasarkan pengalaman sebagai seorang pegawai yang bertanggungjawab dalam urusan istiadat, protokol dan pengurusan majlis rasmi di universiti, elemen yang paling penting untuk difahami oleh semua yang terlibat dalam sesuatu majlis ialah adab menghormati majlis.

Tidak kiralah majlis yang dianjurkan itu berskala kecil mahupun besar, tetamu kenamaan yang hadir daripada bertaraf Diraja, menteri hinggalah ke ketua kampung sahaja misalnya, adab menghormati majlis jangan sesekali diabaikan.

Atas sebab itu pengetahuan mengenai protokol itu tidak hanya perlu difahami oleh pihak
penganjur sesuatu majlis sahaja semata-mata, tetapi tetamu juga perlu menghayati makna
protokol majlis agar majlis itu berlangsung dari awal hingga tamat dalam suasana yang lancar dan tertib, bukannya seperti peribahasa ‘Rumah sudah siap tetapi pahat masih berbunyi’.

Perkataan ‘protokol’ berasal daripada Bahasa Yunani iaitu, protokollen yang menggabungkan dua kata dasar, protos yang bermaksud yang pertama dan kola yang bermaksud pelekat.

Kamus Dewan dan Bahasa mendefinisikan protokol sebagai surat-surat rasmi bukan keputusan perundingan (persetujuan dll), dan keduanya protokol didefinisikan sebagai peraturan-peraturan dalam istiadat rasmi (menyambut tetamu-tetamu Negara dll).

Mokhtar, 1993 pula menakrifkan protokol sebagai perkataan yang membawa maksud peraturan yang telah diterima oleh semua pihak sama ada dalam amalan hubungan antarabangsa,hubungan harian dalam masyarakat atau dalam pelbagai istiadat atau majlis rasmi dan tidak rasmi.

Manakala Abdullah, 2002 menafsirkan ia sebagai peraturan dalam majlis rasmi termasuk
hal yang menyentuh siapa yang harus didahulukan dan siapa yang harus dikemudiankan serta siapa duduk di meja mana dan dengan siapa.

Pada hemat penulis, kefahaman yang mudah apabila disebut protokol majlis adalah ia
merupakan panduan yang menentukan bagaimana sesuatu majlis perlu dilakukan mengikut tertibnya.

Dengan kata lain, protokol itu merujuk kepada tatacara yang perlu dilakukan dalam
satu-satu majlis bagi tujuan memastikan semua perkara dilakukan dengan betul, sistematik dan teratur.

Protokol juga memastikan segala sesuatu elemen yang terlibat di dalam majlis tersebut diletakkan di tempat yang betul, secara sopan dan mempunyai tatasusila yang baik.

Peraturan dan tatacara ini penting bagi tujuan memastikan sesuatu majlis itu berjalan dengan lancar dan dapat menggembirakan hati semua pihak, terutamanya tetamu yang diundang.

Apabila tersiar di media massa beberapa tindakan dan kelakuan graduan yang boleh dianggap tidak beradab dan menghormati majlis sehingga mencetuskan polemik dan kontroversi selepas itu, ia amat mendukacitakan.

Justeru itu, penulis amat terkesan dengan titah ucapan DYMM Tunku Ampuan Besar Negeri Sembilan, Tuanku Aishah Rohani Almarhum Tengku Besar Mahmud selaku Tuanku Canselor USIM ketika menyempurnakan Istiadat Pembukaan Majlis Konvokesyen USIM kali ke-17 lalu.

Titah Tuanku “majlis konvokesyen merupakan satu majlis yang disambut dengan penuh tatatertib dan protokol yang sesuai dengan taraf universiti sebagai institusi ilmu tertinggi.

“Oleh itu, Istiadat Konvokesyen seumpama ini seharusnya dihormati kerana ketinggian
ilmu perlu hadir bersama ketinggian budi pekerti dan akhlak yang mulia. Bak kata orang
cerdik pandai, semiskin-miskin manusia ialah mereka yang kurang adab dan budi pekerti,” titah baginda.

Tidak dapat dinafikan ada yang melihat protokol ini sesuatu yang menyusahkan, leceh dan tidak penting tetapi tanpa disedari sejak dari kecil kita sudah dididik dan dibiasakan dengan amalan protokol yang dibahasakan orang tua sebagai adab.


Ismail Sabri tagih sokongan UMNO sebagai PM untuk bantu rakyat

BERA, 11 Dis – Naib Presiden Umno Datuk Seri Ismail Sabri Yaakob mahu terus mendapat sokongan parti sebagai perdana menteri untuk membantunya fokus menyelesaikan isu ekonomi dan kesihatan dihadapi rakyat.

Beliau berkata walaupun kes COVID-19 semakin menurun berbanding di awal pelantikannya sebagai perdana menteri dan ekonomi negara juga dilihat semakin pulih, tugas itu masih belum berjaya dilunaskan dengan sepenuhnya.

“Saya perlu sokongan dari parti untuk naikkan semangat saya untuk perjuangan. Isu terbesar adalah isu rakyat dan bukan politiking yang tak habis-habis.

“Kes memang semakin menurun tapi masih di sekitar 4,000. Jangan ingat kita dah bebas sepenuhnya dari COVID-19 dan tanggungjawab saya masih lagi besar dan perlu saya lakukan,” katanya.

Dalam pada itu, Ismail Sabri juga menyeru UMNO untuk kembali ke asas perjuangan parti dalam membawa kesepaduan dalam kalangan masyarakat Melayu dan Islam, bagi memastikan kemenangan parti itu pada Pilihan Raya Umum (PRU) akan datang.

“Kita bentuk kerajaan hari ini bukan kerana kita menang PRU tetapi kerana kita bekerjasama dengan parti lain. Kita seolah-olah lupa perkara itu.

“Tujuan asal penubuhan UMNO adalah untuk menyatupadukan umat Islam dan Melayu, namun sebaliknya yang terjadi sekarang apabila wujud beberapa kem dan pergeseran dalam parti,” katanya.

Naib Presiden UMNO itu juga mengingatkan ahli parti supaya tidak terlalu mendabik dada dengan kemenangan besar parti itu pada Pilihan Raya Negeri (PRN) Melaka baru-baru ini dengan menggesa PRU diadakan secepat mungkin.

“Tahniah atas kemenangan di Melaka. Namun ia tidak boleh dijadikan model (kemenangan). Kita masih belum menang sepenuhnya dan peningkatan undi popular kita hanya sebanyak satu peratus sahaja di Melaka,” katanya.

Sementara itu, Ismail Sabri juga mahu sayap Pemuda dan Puteri UMNO terus mendekati golongan muda yang bakal menjadi penentu kemenangan parti dalam PRU akan datang, apabila pendaftaran secara automatik pengundi 18 tahun telah diwartakan dan berkuat kuasa 15 Dis ini.

“Tugas Pemuda dan Puteri khususnya di Bahagian perlu ‘engage’ dengan pengundi muda untuk sokong parti kita. Ini sepatutnya jadi iltizam kita dan bukan sekat orang muda,” katanya.

Ismail Sabri yang juga Ahli Parlimen Bera berkata meskipun terdapat pihak yang cuba menyekat golongan muda mengundi dengan mencadangkan supaya PRU15 diadakan secepat mungkin, tindakan tersebut menurutnya akan menjejaskan parti.

“Jika kita buat macam itu, seolah-olah kita tak yakin pada kemampuan orang muda untuk buat pilihan, seolah-olah kita sekat hak mereka dan jika kita berbuat begitu kita akan dihukum golongan ini,” katanya.

Dalam pada itu beliau juga mengingatkan semua pihak supaya menghormati kuasa penuh Yang di-Pertuan Agong untuk membubarkan Parlimen mengikut Perlembagaan, walaupun mereka bebas memberi pandangan mengenai perkara itu. – BERNAMA


Polis siasat video lelaki pukul wanita

GUA MUSANG, 28 Januari – Polis meminta orang ramai yang mempunyai maklumat berhubung klip video kejadian seorang lelaki memukul seorang wanita yang didakwa berlaku di daerah ini agar tampil bagi membantu siasatan.

Ketua Polis Daerah Gua Musang Supt Sik Choon Foo berkata klip video berdurasi 1 minit 47 saat itu telah dimuat naik di Facebook pada Khamis lepas.

Terdahulu, tular rakaman video menunjukkan seorang wanita hanya menahan kesakitan dan  tidak melawan apabila dimarahi, ditampar serta dipukul dengan topi keledar oleh seorang lelaki.


Guru KAFA mengaku tidak bersalah cederakan murid hingga patah kaki

MARANG, 12 Okt – Seorang guru Kelas Agama dan Fardu Ain (KAFA) mengaku tidak bersalah di Mahkamah Majistret di sini, hari ini atas tuduhan menyebabkan kecederaan terhadap seorang murid lelaki sehingga patah kaki Julai lepas.

Guru itu didakwa sengaja menyebabkan cedera parah terhadap seorang murid lelaki berusia sembilan tahun, sehingga menyebabkan patah tulang di bahagian kaki kanan dengan cara mengangkat dan menghempas kanak-kanak itu di atas sebuah kerusi kayu.

Mahkamah turut menetapkan syarat tambahan iaitu tertuduh tidak boleh mengganggu mangsa dan saksi pendakwaan sepanjang prosiding berkenaan serta tidak boleh terbabit dengan jenayah.

Dalam kejadian Julai lepas, insiden itu disedari ibu mangsa berusia 36 tahun sewaktu mengambil kanak-kanak itu pulang dari kelas pada 5 petang.

Murid itu kemudiannya telah dibawa ke klinik berhampiran bagi pemeriksaan dan disahkan kaki kanan kanak-kanak terbabit telah patah dan laporan polis berhubung kejadian tersebut telah dibuat ibu bapa mangsa pada 8 Julai lalu.


KKM pertingkat survelan hepatitis akut di klinik, hospital-Khairy

KUALA LUMPUR, 6 Mei – Pengamal perubatan di klinik kesihatan kerajaan dan swasta diminta untuk merujuk kanak-kanak berumur satu bulan hingga kurang dari 18 tahun yang menunjukkan gejala jaundis dan gejala lain hepatitis akut ke hospital untuk pengurusan kes selanjutnya.

Menteri Kesihatan Khairy Jamaluddin berkata gejala lain hepatitis akut ialah hilang selera makan, loya, muntah, kelesuan atau air kencing berwarna gelap.

“Kementerian Kesihatan (KKM) telah mempertingkatkan survelan bagi hepatitis akut di semua klinik kesihatan dan hospital dengan menggunakan definisi kes yang telah dipersetujui oleh pakar-pakar perubatan klinikal dan kesihatan awam.

“Protokol rujukan dan pengurusan kes Hepatitis Akut yang Tidak Diketahui Penyebabnya (Acute Hepatitis of Unknown Aetiology)  sedang dibangunkan,” katanya dalam kenyataan hari ini.

Menurut Khairy, ibu bapa atau penjaga kepada kanak-kanak yang mengalami gejala berkaitan hepatitis akut seperti dinyatakan adalah dinasihatkan untuk segera mendapatkan rawatan di fasiliti kesihatan yang berhampiran.

KKM akan terus memantau sitiuasi kejadian Hepatitis Akut yang Tidak Diketahui Penyebabnya dalam kalangan kanak-kanak dan akan memaklumkan perkembangan terkini dari semasa ke semasa, kata beliau.

Katanya, hasil pemantauan yang telah dijalankan buat masa ini terdapat seorang kanak-kanak lelaki warganegara berumur empat tahun 11 bulan di Sabah dengan gejala hepatitis akut telah mendapatkan rawatan di sebuah hospital di Sabah pada bulan lepas.

“Kes ini mengalami gejala jaundis, demam, kurang selera makan, loya dan muntah. Selanjutnya, dilaporkan fungsi hepar kanak-kanak ini semakin merosot sehingga memerlukan transplantasi hepar pada 30 Mac 2022 di sebuah hospital di Lembah Klang. Kanak-kanak ini telah discaj dari hospital pada 21 April 2022 dalam keadaan sihat,” kata Khairy.

Beliau berkata pada 23 April 2022, Pertubuhan Kesihatan Sedunia (WHO) melalui WHO Event Information Site (EIS) telah melaporkan kejadian Hepatitis Akut yang Tidak Diketahui Penyebabnya yang berlaku dalam kalangan kanak-kanak berumur antara satu bulan hingga 16 tahun.

“United Kingdom melaporkan bilangan kes tertinggi sebanyak 114. Negara lain yang turut melaporkan kes adalah Sepanyol, Israel, Amerika Syarikat, Denmark, Ireland, Itali, Belanda, Perancis, Norway, Belgium dan Romania. Setakat ini hanya satu kematian telah dilaporkan,” katanya.

Beliau berkata kejadian hepatitis akut yang dilaporkan itu dikategorikan sebagai Hepatitis Akut yang Tidak Diketahui Penyebabnya kerana penyebab lazim hepatitis seperti virus hepatitis A, B, C, D atau E tidak dikesan melalui ujian makmal.

Selain itu, WHO turut melaporkan bahawa sebanyak 74 kes dari 169 kes yang dilaporkan dikesan positif Adenovirus dan 20 kes dikesan positif SARS-CoV-2, bagaimanapun penyebab hepatitis akut belum dapat ditentusahkan dan masih dalam siasatan.


Neelofa, suami berdepan tindakan kompaun jika terbukti langgar SOP

LANGKAWI 4 April. – Selebriti Neelofa dan suaminya, Haris Ismail akan dikompaun jika siasatan polis mendapati kunjungan pasangan itu ke Pulau Langkawi melanggar prosedur operasi standard (SOP) Perintah Kawalan Pergerakan (PKP).

Ketua Polis Negara Tan Sri Abdul Hamid Bador berkata Neelofa atau nama sebenar Noor Neelofa Mohd Noor, 32, hanya mendapat kebenaran merentas negeri untuk urusan kerja, namun tular di media sosial gambar pasangan tersebut yang kelihatan seperti bercuti.

“Kalau kita dapati dia gagal kemukakan bukti, kita akan kompaunkan dia, pegawai penyiasat akan bertanya kepada dia apa dia buat di situ, adakah itu sebahagian daripada kegiatan perniagaan dia.

“Itu macam santai-santai sahaja, jadi tidak boleh, kerana dia datang dari negeri yang PKPB (Perintah Kawalan Pergerakan Bersyarat) untuk datang ke kawasan PKPP (Perintah Kawalan Pergerakan Pemulihan), dia tidak boleh langgar,” katanya.

Beliau berkata demikian kepada pemberita selepas merasmikan Seksyen K9 Langkawi Bahagian Bantuan Teknik D6 Jabatan Siasatan Jenayah (JSJ) Polis Diraja Malaysia (PDRM) di sini hari ini yang turut dihadiri Ketua Polis Kedah Datuk Hasanuddin Hassan.

Abdul Hamid menegaskan polis bersikap adil dalam mengambil tindakan terhadap sebarang pelanggaran SOP ditetapkan kerajaan dan tidak membeza-bezakan antara rakyat biasa dengan orang kenamaan.

Dalam perkembangan lain, Abdul Hamid berkata usahawan kosmetik Muhammad Sajjad Kamaruzzaman atau lebih dikenali sebagai Nur Sajat bersembunyi di luar negara dan pihak polis masih mengesan lokasi sebenar selain terdapat kekangan di sempadan kerana kewujudan banyak lorong-lorong tikus.

“Belum ada apa-apa lagi, dia masih lagi bersembunyi, kalau dia nak upload dia punya aktiviti dia di luar kita tunggulah, jerat tidak akan melupakan pelanduk, dia akan balik.

“Saya hairan, dia tidak berhadapan dengan satu hukuman yang boleh dipenjarakan 20 tahun atau dihukum gantung, baliklah dan hadir ke mahkamah,” katanya.


COVID-19: Kes masih terkawal, tidak perlu hingga tutup sempadan – Dr Zaliha

PENDANG, 12 Jan – Situasi semasa kes COVID-19 dalam negara masih terkawal dan setakat ini tidak memerlukan kerajaan mengambil langkah sehingga menutup sepenuhnya pintu sempadan negara, kata Menteri Kesihatan Dr Zaliha Mustafa.

Malah sehingga Selasa lepas belum ada lagi kes jangkitan ataupun yang bergejala dikesan di pintu masuk sempadan, walaupun negara telah menerima kira-kira 7,000 pelancong China, sejak 8 Jan lepas, katanya kepada pemberita selepas Majlis Penyerahan Projek Hospital Pendang oleh Kementerian Kerja Raya, di sini hari ini. .

Dr Zaliha berkata walaupun jumlah saringan mencecah belasan ribu setiap hari, namun jumlah kes positif yang dikesan seluruh negara adalah rendah.

Mengenai Hospital Pendang, Dr Zaliha berkata hospital itu akan mula beroperasi pada 15 Feb ini dan dijangka memanfaatkan kira-kira 110,000 penduduk di kawasan sekitar.

Pembinaan Hospital Pendang dimulakan pada Mei 2018 dan siap pada Okt tahun lalu dengan kos keseluruhan sebanyak RM255.27 juta termasuk kos pembinaan, perolehan perubatan dan bukan perubatan.

Hospital pakar minor itu mempunyai 11 bidang kepakaran antaranya kecemasan, perubatan am, pembedahan am, ortopedik, anestesiologi, radiologi, obstetrik dan ginekologi, pediatrik, patologi serta psikiatri.


Jangan guna soket dengan kelengkapan elektrik berlebihan – Suruhanjaya Tenaga

Selain itu, orang ramai diingatkan untuk sentiasa memastikan alat pengesan kebocoran gas berfungsi dengan baik serta tidak meletakkan barang-barang yang panas di atas silinder atau membaringkan silinder gas ketika memasak.

Itu adalah antara tip keselamatan penggunaan elektrik dan gas yang dikeluarkan ST hari ini sempena sambutan Aidilfitri memandangkan penggunaan elektrik dan gas dijangka meningkat ketika perayaan.

Dalam panduan keselamatan itu, ST turut meminta orang ramai untuk menggunakan peralatan dapur gas yang diluluskan dan mempunyai label keselamatan SIRIM-ST.

“Pastikan peralatan dapur gas dalam keadaan sempurna dan injap gas ditutup sekiranya anda pulang ke kampung atau meninggalkan rumah,” menurut ST yang menasihatkan orang ramai agar memastikan peralatan elektrik dalam keadaan sempurna dan tidak mengubah suai peralatan elektrik yang rosak. – BERNAMA


Lang Tengah Turtle Watch lancar kempen sarang penyu

KUALA TERENGGANU, 17 Jan – Pertubuhan Pemuliharaan Alam Sekitar, Lang Tengah Turtle Watch (LTTW) menganjurkan Kempen Penajaan Sarang Penyu Tahun 2022 bagi meningkatkan kesedaran orang ramai agar tidak memakan telur penyu dan memboikot penjualannya di pasaran.

Pengurus Projek Lapangan LTTW Yasmin Rizal berkata kempen itu juga adalah sebagai antara usaha untuk memupuk kesedaran masyarakat dalam pemuliharaan penyu, di samping mengumpul dana dengan menggalakkan orang ramai menaja satu atau lebih sarang telur penyu.

“Program penajaan sarang penyu dengan kerjasama Universiti Putra Malaysia (UPM) itu dapat memastikan telur penyu menetas dengan selamat di dalam pusat penetasan, serta menyediakan peluang kepada pemajak telur penyu tempatan yang berlesen untuk menjana pendapatan.

“Dana yang disumbangkan akan digunakan untuk membeli telur penyu daripada pemajak berlesen dan digunakan sepenuhnya bagi tujuan pemuliharaan penyu,” katanya dalam kenyataan di sini, hari ini.

Menurutnya setiap sarang yang ditaja dapat menyelamatkan sehingga 150 ekor penyu dan selepas anak penyu menetas, ia akan dilepaskan semula ke lautan.

Yasmin berkata tanpa perlindungan sewajarnya, sarang penyu berisiko diburu untuk penjualan telur sama ada di pasaran sah atau haram, menyebabkan bilangan penyu semakin merosot dan akhirnya akan pupus.

“Dengan setiap tajaan sarang penyu, LTTW juga akan memaklumkan penaja tentang situasi terkini sarang yang ditaja seperti bilangan telur, jangkaan masa untuk anak-anak penyu menetas, dan peratus yang berjaya menetas dan dilepaskan kembali ke lautan,” katanya.

Menurut Yasmin untuk rekod, LTTW telah berjaya menyelamatkan lebih 80,000 telur penyu agar dan hijau serta tuntung laut daripada dijual di pasaran sejak 2016 hingga 2021.

“Usaha pemuliharaan oleh LTTW ini telah membantu meningkatkan jumlah penyu agar, penyu hijau dan tuntung laut yang terancam di Terengganu,” katanya.- BERNAMA


More than six thousand children in Malaysia fully vaccinated

KUALA LUMPUR, April 3 – A total of 6,129 children aged between five and 11 years have completed two doses of the COVID-19 vaccination under the National COVID-19 Immunisation Programme for Children (PICKids) as of yesterday.

Based on the COVIDNOW website, a total of 1,346,625 children or 38 per cent of the child population in Malaysia have received the first dose of the vaccine.

Meanwhile, a total of 15,844,706 individuals or 67.3 per cent of the adult population in the country have received the COVID-19 booster dose, 22,954,459 individuals or 97.6 per cent of the adult population have been fully vaccinated against COVID-19, while 23,230,239 or 98.8 per cent have received at least one dose of the vaccine.

For adolescents aged 12 to 17, a total of 2,853,182 individuals or 91.7 per cent of the group have completed the vaccination, while 2,949,478 or 94.8 per cent received at least one dose of the vaccine.

Yesterday, a total of 25,702 doses of the vaccine were dispensed, involving 8,752 as first dose, 5,292 as second doses and 11,658 booster doses, bringing the cumulative number of vaccine doses administered under the National COVID-19 Immunisation Programme (PICK) to 68,972,658.

Meanwhile, according to the Health Ministry’s GitHub portal, 56 deaths due to COVID-19 were recorded yesterday with Perak, Selangor and Kuala Lumpur recording the highest number of fatalities with 10 cases, followed by Johor (eight) and Kedah with seven cases.

Melaka recorded three cases, Negeri Sembilan and Pahang recorded with two cases each, while Pulau Pinang, Sabah, Sarawak and Terengganu with one death each.- BERNAMA


Tanah runtuh: KPM tempatkan kaunselor di Hospital Sungai Buloh

SUNGAI BULOH, 17 Dis – Sembilan kaunselor Kementerian Pendidikan Malaysia (KPM) ditempatkan di Jabatan Forensik Hospital Sungai Buloh di sini, bagi memberi sokongan psikososial kepada waris mangsa tragedi tanah runtuh di tapak perkhemahan Father’s Organic Farm, Gohtong Jaya, Batang Kali.

“Kita akan ada tiga syif, dengan setiap syif akan terdapat tiga kaunselor bertugas,” katanya kepada pemberita selepas meninjau petugas kaunselor KPM yang ditugaskan di Jabatan Forensik hospital berkenaan hari ini.

Ketika diminta mengulas mengenai keadaan waris mangsa, Fadhlina berkata ketika ini keluarga mangsa sedang melalui tempoh yang sukar dan perlu diberi ruang.

“Saya minta bagi ruang untuk mereka dapatkan sokongan psikososial serta sokongan daripada rakyat Malaysia, selain mendoakan proses (mencari dan menyelamat) yang berlaku hari ini dipermudahkan,” katanya.

Dalam insiden pada 2.42 pagi Jumaat itu, berlaku runtuhan tanah sepanjang hampir 300 meter dan setinggi 70 meter di tapak perkhemahan tersebut.

Setakat pukul 2 petang tadi, 10 orang dilaporkan masih hilang manakala 23 disahkan terkorban daripada keseluruhan 94 mangsa, dengan operasi mencari dan menyelamat hari kedua bermula 8 pagi ini selepas ditangguh tengah malam tadi susulan hujan lebat. – BERNAMA


KPDNHEP beri jaminan keperluan mencukupi

TANJUNG BIDARA, 29 Julai – Kementerian Perdagangan Dalam Negeri dan Hal Ehwal Pengguna (KPDNHEP) memberi jaminan bekalan makanan asas mencukupi jika gelombang ketiga pandemik Covid-19 melanda negara.

“Mungkin sebelum ini benda baharu jadi panik dan tiada pengalaman, sekiranya berlaku lagi kita bersedia. Insyaallah keperluan bekalan makanan mencukupi,” katanya.

Beliau berkata, selain persediaan menghadapi gelombang ketiga KPDNHEP turut memberi jaminan bekalan makanan asas turut mencukupi menjelang Aidiladha yang akan disambut pada Jumaat ini.

Mengulas lanjut, Rosol berkata, pihaknya turut memberi jaminan bekalan pelitup muka mencukupi ia susulan kerajaan mengumumkan pemakaian diwajibkan bermula 1 Ogos depan didalam pengangkutan dan tempat awam.

“Kita ada kolaborasi bersama sembilan syarikat besar dan kita minta hentikan sementara eksport ke luar negara bagi menampung kegunaan tempatan,” katanya.


WHO beri amaran jangkitan serentak COVID-19, penyakit pernafasan lain

Menurut Xinhua, Dr Maria van Kerkhove daripada Program Kecemasan Kesihatan WHO, berkata pada sesi taklimat media bahawa keadaan itu berlaku apabila pergaulan antara masyarakat meningkat, serta patogen sistem pernafasan lain seperti influenza merebak ketika musim bunga.

Lebih 15 juta kes baharu jangkitan COVID-19 di seluruh dunia telah dilaporkan pada minggu lepas, bilangan terbanyak kes dilaporkan dalam tempoh seminggu.

Peningkatan kes didorong oleh “varian Omicron yang pantas menggantikan Delta di hampir semua negara,” kata Ketua Pengarah WHO Tedros Adhanom Ghebreyesus.

“Mari kita jelaskan: Omicron menyebabkan simptom kurang serius berbanding Delta, tetapi kekal sebagai virus berbahaya, terutamanya bagi mereka yang tidak divaksinasi,” kata ketua WHO itu.


PRN Sarawak: GPS menang besar, atasi pencapaian 2016

KUCHING, 18 Dis – Gabungan Parti Sarawak (GPS) memenangi 75 kerusi dalam Pilihan Raya Negeri ke-12 (PRN12) malam ini, sekali gus membaiki pencapaian mereka sewaktu bertanding atas tiket Barisan Nasional (BN) dalam PRN ke-11 pada 2016.

Suruhanjaya Pilihan Raya (SPR) hari ini hanya mengumumkan keputusan bagi 81 daripada 82 kerusi Dewan Undangan Negeri (DUN), apabila keputusan DUN Mulu tidak dapat diumumkan malam ini disebabkan peti undi di kawasan itu tidak dapat dibawa keluar kerana keadaan cuaca buruk, dan mengambil kira faktor keselamatan petugas pilihan raya kawasan berkenaan.

Kemenangan GPS hari ini juga bertambah manis apabila gabungan empat parti tempatan itu berjaya merampas lima kerusi yang diduduki DAP sebelum ini dan pengerusi GPS Tan Sri Abang Johari Tun Openg berterima kasih kepada rakyat yang memberikan mandat besar ini.

“Kemenangan besar GPS dalam PRN ke-12 adalah kemenangan rakyat Sarawak khusus dalam meletakkan negeri itu sebagai ‘rakan kongsi wilayah‘ dalam Malaysia,” katanya bagi mengulas kejayaan itu dalam majlis meraikan.

Dalam PRN ke-11, gabungan yang terdiri dari Parti Pesaka Bumiputera Bersatu (PBB), Parti Rakyat Bersatu Sarawak (SUPP), Parti Rakyat Sarawak (PRS) dan Parti Demokratik Progresif (PDP), memperolehi 72 kerusi DUN.

Untuk pilihan raya kali ini, Abang Johari yang juga Ketua Menteri Sarawak dan Presiden PBB telah berpindah ke DUN Gedong dari DUN Satok sebelum mencatatkan kemenangan selesa mengatasi tiga calon lain.

PBB menyapu bersih kesemua 47 kerusi yang ditandinginya dalam PRN ini sementara rakan komponennya SUPP mencipta kejutan dengan memenangi 13 daripada 18 kerusi yang ditandingi mereka.

PRS yang memasuki gelanggang pilihan raya kali ini tanpa kepimpinan presiden mereka, mendiang Tan Sri James Masing yang meninggal dunia 31 Okt lepas, turut mencipta kejayaan cemerlang memenangi kesemua 11 kerusi yang ditandinginya.

Presiden PDP Datuk Seri Tiong King Sing yang juga Ahli Parlimen Bintulu bertanding buat kali pertama di peringkat DUN untuk memenangi kerusi Dudong, sambil parti itu meraih kejayaan menang di empat lagi DUN.

Bagaimana GPS gagal untuk menawan DUN Ba’kelalan yang dimenangi calon Parti Sarawak Bersatu (PSB), Baru Bian, yang juga penyandang kerusi itu sejak dua penggal lepas.

PSB pula muncul sebagai kuasa pembangkang baru di Sarawak apabila menang di empat kawasan iaitu Batu Lintang, Engkilili, Bawang Assan dan Ba’kelalan.

Presiden PSB Datuk Seri Wong Soon Koh mengekalkan kerusi DUN Bawang Assan yang pernah dimenanginya atas tiket Barisan Nasional (BN) pada 2016.

DAP yang sebelum ini mendominasi blok pembangkang negeri sejak beberapa penggal kini hanya mampu mengekalkan dua kerusi, iaitu Padungan yang dimenangi pengerusi negerinya Chong Chieng Jen dan Pending oleh Violet Yong.

Parti Bumi Kenyalang (PBK), Parti Amanah Negara, PKR, Parti Aspirasi Rakyat Sarawak (Aspirasi), PAS serta kesemua 30 calon Bebas yang turut bertanding dalam PRN kali ini gagal memperolehi sebarang kerusi. – BERNAMA


Melaka ‘laris’ di MATTA Fair

KUALA LUMPUR 12 April – Pelancongan Melaka mendapat sambutan hebat pada MATTA Fair KL 2022 apabila mencatat jualan hampir RM120,000 sepanjang dua hari penganjuran pameran berkenaan pada 9 dan 10 April lalu.

Tourism Melaka dalam satu kenyataan memaklumkan nilai itu membabitkan jualan 2,308 keping tiket, 499 bilik hotel dan lebih 160 kilogram (kg) dodol gula melaka.

Jelas kenyataan itu, di bawah Astaka Tourism Melaka, sebanyak sembilan agensi penggiat pelancongan telah menyertai pameran berkenaan dengan menawarkan pakej penginapan dan produk pelancongan dengan potongan harga sehingga 50 peratus.

“Agensi-agensi yang bersama-sama mempromosikan Melaka adalah Menara Taming Sari, Melaka River Cruise, Zoo Melaka, Bayou Lagoon Park Resort, Hotel Bendahara, Hotel Grand Flora, Hotel Hattens, Amverton Heritage Resort Ayer Keroh dan Dodol Fauziah Karim.

“Pameran ini disertai bertujuan mempromosikan Melaka sebagai destinasi pelancongan domestik dalam usaha mencapai sasaran kehadiran 5.6 juta pelancong sepanjang tahun ini.

“Penyertaan pameran di MATTA Fair juga memainkan peranan yang penting dalam mempromosikan 13 sub sektor pelancongan Melaka yang meliputi subsektor sejarah, budaya, rekreasi, sukan, membeli-belah, konvensyen, kesihatan, pendidikan, agro, makan-makan, Melaka: Rumah Ke-2, belia, eko-pelancongan dan pelancongan agama,” kata kenyataan itu.

Selain Astaka Melaka, terdapat beberapa lagi agensi pelancongan Melaka turut menyertai program ini iaitu A’Famosa Resort Melaka, Skytrek Adventure Melaka, Ames Hotel Melaka, 1825 Gallery Hotel dan GL Leisure Travel & Tours.


Tiada keperluan kerjasama dengan PBT bagi memudahkan pemberian sijil halal

Menteri di Jabatan Perdana Menteri (Hal Ehwal Agama) Datuk Idris Ahmad berkata ini kerana permohonan serta kelulusan sijil halal dikeluarkan oleh JAKIM bukan satu proses yang rumit untuk dipenuhi.

“Proses permohonan dan kelulusan sijil halal ini mudah dan para pemohon hanya perlu memenuhi prosedur operasi standard (SOP) kita dalam masa 30 hari. Biasanya jika segala peraturan yang kita tetapkan itu dipenuhi, kelulusan hanya mengambil masa selama 16 atau 17 hari sahaja.

“Biasanya kalau yang tidak dapat kelulusan itu adalah disebabkan ada syarat-syarat yang tidak dipenuhi. Kita juga kena ingat sijil ini tidak boleh dikeluarkan sebarangan walaupun yang memohon itu adalah orang Islam sendiri,” katanya ketika ditemui pemberita selepas menghadiri Program Jualan Bantu Rakyat Parlimen Bukit Gantang di Kampung Sungai Tinggi Trong di sini hari ini.

Pada 18 Ogos lepas, Presiden Dewan Perniagaan Melayu Malaysia (Dewan Melayu) Dr Abdul Halim Husin mencadangkan supaya JAKIM membuat penyelarasan dengan PBT bagi memudahkan PMK mendapat pensijilan halal.


Wings Air mendarat di LTAM, tawar penerbangan Melaka-Pekanbaru

BATU BERENDAM 15 Mei – Lapangan Terbang Antarabangsa Melaka (LTAM) kembali meriah menerima kehadiran pelancong dari Pekanbaru, Indonesia menerusi penerbangan pertama pesawat Wings Air, hari ini.

Exco Pelancongan, Warisan, Seni dan Budaya negeri, Datuk Abdul Razak Abdul Rahman berkata, Wings Air telah memperkenalkan laluan penerbangan daripada Melaka ke Pekanbaru melalui LTAM setiap hari bermula hari ini.

“Ini merupakan berita baik bagi semua rakyat Melaka mahupun rakyat Johor dan Negeri Sembilan untuk menggunakan perkhidmatan ini dengan tawaran harga bermula RM235 sehala bagi penerbangan ke Pekanbaru, Indonesia.

“Pembukaan laluan ini sekali gus dapat merancakkan lagi sektor pelancongan perubatan di Melaka seterusnya mempromosikan Melaka sebagau sebuah destinasi pelancongan utama,” katanya.

Beliau berkata demikian pada sidang media Majlis Sambutan Penerbangan Pertama Pesawat Wings Air ke Melaka 2023 di LTAM, di sini hari ini.

Hadir sama, Exco Kerja Raya Infrastruktur, Kemudahan Awam dan Pengangkutan negeri, Datuk Hameed Mytheen Kunju Basheer dan Timbalan Exco Pelancongan, Seni, Warisan dan Budaya negeri, Datuk Zaidi Attan.

Mengulas lanjut, Abdul Razak berkata seramai 60 penumpang dari Pekanbaru tiba di LTAM kira-kira jam 3.20 petang menerusi penerbangan pertama Wings Air itu.

“Daripada jumlah pengunjung ini kira-kira 85 peratus pelancong pengunjung berkunjung ke Melaka untuk membuat rawatan di hospital swasta yang ada di negeri ini,” katanya.


1,000 papan telur percuma ‘licin’ dalam 45 minit

TELOK MAS 9 Julai – Dalam masa 45 minit sahaja sebanyak 1,000 papan telur percuma habis diagihkan kepada orang ramai dalam sebuah program julung kali diadakan JAPERUN Telok Mas, di sini, pagi tadi.

Program bermula jam 9.15 pagi itu diedarkan secara pandu lalu menerima sambutan hebat apabila ia diedarkan sendiri Ahli Dewan Undangan Negeri (ADUN) Telok Mas, Datuk Abdul Razak Abdul Rahman kepada setiap individu yang memasuki kawasan itu tanpa had kepada mana-mana keluarga.

Tinjauan Melaka Hari Ini mendapati, rata-rata orang ramai menyambut baik program diadakan sehinggakan berlaku sedikit kesesakan kecil di kawasan itu berikutan terdapat kenderaan menunggu yang berbaris mendapatkan telur percuma diedarkan secara pandu lalu.

“Mungkin selepas ini kita akan cari pula jika ada individu mahupun syarikat yang mampu bekerjasama dengan JAPERUN Telok Mas untuk kita agihkan barangan lain seperti minyak masak dan sebagainya,” katanya kepada pemberita selepas program berkenaan.

Sementara itu, seorang penduduk, Nornizam Jamal mengungkapkan rasa syukurnya selepas menjadi antara penerima telur percuma dalam program berkenaan dan berharap ia mampu diteruskan pada masa akan datang.

“Alhamdulillah, terima kasihlah sebab ini pun membantu juga kerana sekarang pun harga telur dah naik, jadi dapat juga membantu untuk persediaan pada raya esok.

“Kita harap program yang bermanfaat ini mampu diadakan pada masa akan datang agar penduduk kampung diberi perhatian dengan apa yang patut dibantu,” katanya.

“Kita harap perkara ini mampu diteruskan pada masa akan datang malah mencadangkan agar setiap DUN di negeri ini mencontohi usaha yang dilaksanakan ini untuk dilaksanakan di seluruh kawasan masing-masing agar ia sedikit sebanyak dapat membantu rakyat,” katanya.


Operasi kaunter Imigresen dilanjutkan 10 malam di Melaka, lima negeri

KUALA LUMPUR, 11 Mei – Jabatan Imigresen Malaysia dijangka melanjutkan waktu operasi kaunter sehingga 10 malam, yang bermula hari ini, selama tiga bulan.

Ketua Pengarah Imigresen Datuk Khairul Dzaimee Daud berkata ini berikutan permintaan yang tinggi untuk permohonan dan pembaharuan pasport antarabangsa susulan pembukaan semula pintu sempadan negara bermula 1 April lepas.

Beliau berkata demikian kepada pemberita selepas meninjau dan bertemu pelanggan yang memperbaharui pasport antarabangsa di Kompleks Kementerian Dalam Negeri di sini malam ini.

Waktu pengoperasian di enam pejabat pengeluar pasport dan kaunter Imigresen dipanjangkan sehingga 10 malam manakala enam lagi dilanjutkan sehingga 6 petang mulai hari ini.

Enam premis yang waktu operasinya dipanjangkan sehingga 10 malam ialah Putrajaya, Kuala Lumpur, Selangor, Johor, Negeri Sembilan dan Melaka manakala Pulau Pinang, Kedah, Perak, Kelantan, Terengganu dan Perlis melanjutkan waktu operasi sehingga 6 petang.

“Jumaat lepas, kita mengeluarkan sebanyak 165,449 pasport dan hari ini setakat 7 petang, kita merekodkan 208,607 pasport yang menyaksikan pertambahan lebih 40,000 pasport dikeluarkan dalam tempoh lima hari,” katanya.

Beliau turut menasihati orang ramai supaya membuat permohonan secara dalam talian bagi mempercepat proses permohonan pasport selain mengurangkan kesesakan di kaunter Imigresen. – BERNAMA


SunPower sasar tingkat pelaburan lebih RM100 juta – Ab Rauf

ALOR GAJAH 24 Mei- Kilang menghasilkan panel solar terbesar Melaka, SunPower Malaysia Manufacturing Sdn Bhd menyasarkan untuk meningkatkan pelaburan sehingga lebih RM100 juta tahun ini.

EXCO Kanan Perindustrian dan Pelaburan Negeri Datuk Seri Ab Rauf Yusoh berkata perkara itu bagaimanapun perlu mendapat kelulusan daripada Suruhanjaya Tenaga bagi projek menaik taraf panel solar.

“Saya mohon kepada kerajaan dan Suruhanjaya Tenaga untuk mempertimbangkan kelulusan permohonan SunPower bagi menghasilkan lebih janakuasa solar untuk kegunaan syarikat ini sendiri.


Rang Undang-undang Anti Lompat Parti dibentang 11 April

“Saya ada berkesempatan berbincang dengan Perdana Menteri dan kita telah bersetuju persidangan pada 11 April ini diadakan untuk kita membahaskan Rang Undang-undang Anti Lompat Parti.

Kuasa di bawah Peraturan 11(3) ini memang kuasa dan hak Perdana Menteri dan berbincang dengan Speaker (Dewan Rakyat) tapi tarikh itu ditetapkan dalam masa 14 hari,” katanya ketika menggulung perbahasan Rang Undang-undang Perlembagaan (Pindaan) 2022 di Dewan Rakyat di sini hari ini.

Beliau berkata demikian bagi menjawab soalan Lim Guan Eng (PH-Bagan) yang bangun mencelah dan bertanyakan bila Sidang Khas Parlimen itu akan diadakan bagi membolehkan kedua-dua pihak membuat persiapan.

Wan Junaidi berkata tidak ada masalah untuk Sidang Khas Parlimen itu diadakan pada bulan Ramadan memandangkan sebelum ini persidangan Dewan Rakyat pernah diadakan dalam bulan puasa.

“Yang Berhormat jangan bimbang bahawa Perdana Menteri beri jaminan bahawa kita akan bentangkan rang undang-undang ini dan biarlah Ahli Parlimen buat keputusan sendiri.

Yang Amat Berhormat (Perdana Menteri) pun cakap kalau tak habis (bahas) satu hari, dua hari pun boleh sidang khas ini,” katanya.

Sebelum ini, Wan Junaidi dilaporkan berkata beberapa cadangan pindaan perlembagaan akan dibentang semasa persidangan Dewan Rakyat kali ini termasuk rang undang-undang berkaitan Anti Lompat Parti dan mengehadkan tempoh jawatan perdana menteri kepada dua penggal.

Ia selaras saranan Perdana Menteri yang mahu rang undang-undang itu disegerakan selepas kerajaan memeterai Memorandum Persefahaman (MoU) Transformasi dan Kestabilan Politik bersama PH pada 13 Sept 2021.

Bagaimanapun, rang undang-undang itu tidak dapat dibentangkan pada persidangan Dewan Rakyat kali ini bagi membolehkan pandangan serta input semua pihak terlibat diperoleh dan semua sesi libat urus selesai.- BERNAMA


Sinar ‘cahaya’ bantu asnaf jana pendapatan

KESIDANG 28 Jun – Rata-rata asnaf yang menyertai Program Perintis Usahawan Aspirasi Milagro melahirkan rasa teruja untuk memulakan perniagaan dalam bidang pertanian organik.

Program peluang dan bimbingan untuk memulakan perniagaan itu bakal melibatkan 41 peserta asnaf yang berdaftar dengan Majlis Agama Islam Melaka (MAIM).

Menurut seorang peserta, Adam Talib 53, dia yang meminati bidang pertanian tidak mahu melepaskan peluang untuk menyertai program tersebut bagi menjana pendapatan, sekali gus memberi kehidupan lebih selesa kepada keluarganya.

“Minat saya terhadap pertanian ini telah lama wujud, saya telah mengusahakan tanah terbiar milik MAIM sejak sembilan tahun lalu untuk bercucuk tanam sebagai sumber pendapatan kerana tidak bekerja.

“Jadi apabila pihak MAIM maklum mengenai program ini, saya berminat untuk sertai kerana mahu menambah rezeki keluarga sehingga satu masa saya mampu membayar zakat dan beri kehidupan selesa kepada keluarga,” kata bapa empat anak yang kini tinggal di rumah milik MAIM di Durian Tunggal.

Nada sama disuarakan seorang suri rumah sepenuh masa, Muminah Jukadal, 52, yang menyifatkan program terbabit membuka ruang dan peluang kepadanya menjana pendapatan dari rumah.

“Sebagai ibu kepada lima orang anak, masa saya terhad kerana perlu menguruskan anak, namun minat terhadap pertanian organik ini telah bermula sejak beberapa tahun lalu.

“Seperti tanaman cili, tomato ceri, limau nipis, limau kasturi dan pelbagai lagi tanaman termasuk pokok hiasan,” ujarnya yang baharu berjinak-jinak menjual hasil tanamannya secara dalam talian.

Dalam pada itu, peserta mualaf, Abdul Rahim Ynketeshery, 39, pula berharap program terbabit dapat membantunya meraih pendapatan sampingan, selain daripada kerja sambilan yang dilakukannya di sebuah kilang.

“Saya melihat peluang yang tersedia ini untuk menambah pendapatan. Saya percaya dengan kit alatan dan baja yang diberi sebagai persiapan untuk meniaga ini dapat membantu saya dan asnaf lain untuk memulakan perniagaan dan keluar daripada masalah kewangan.

“Saya harap program MAIM dengan usahasama syarikat swasta ini perlu diperluaskan lagi untuk lebih ramai asnaf atau golongan kurang mampu dapat menyertai dan mengambil manfaat,” katanya.


Tajuk-tajuk Utama Akhbar – Jumaat, 15 Julai 2022

2. Berita Harian – Tajuddin akur keputusan kerajaan (Isu jawatan duta Malaysia ke Indonesia) / Guna sakuran diplomatik undang-undang ( Isu tuntutan waris Kesultanan Sulu)

The Health Ministry will allow certain products containing cannabinol — a chemical in the cannabis plant — to the registered by next year. They can be prescribed only by healthcare professionals, and will not be available over the counter. Recreational use of cannabis and its cultivation will continue to be prohibited.


Melaka tuan rumah Kejohanan Karate Asia ke-19

AYER KEROH 3 Mei – Melaka bakal menjadi tuan rumah Kejohanan Karate Asia ke-19 bertempat di Pusat Dagangan Antarabangsa Melaka (MITC) pada 19 hingga 22 Julai depan.

Presiden Persekutuan Karate Malaysia (MAKAF), Datuk Wira Nur Azmi Ahmad berkata, kejohanan itu akan dirasmikan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

“Kejohanan ini memberi peluang kepada atlet untuk bermain di Sukan Asia di China pada Ogos ini sekali gus menentukan kedudukan dunia.

Beliau berkata demikian pada sidang media selepas Majlis Penyerahan Replika Cek Kejohanan Karate Asia ke-19 di Pejabat Yang di-Pertua Negeri, Seri Negeri, di sini, hari ini.

Terdahulu, replika cek tersebut disampaikan oleh Nicholas kepada Nur Azmi disaksikan Yang di-Pertua Negeri Tun Seri Setia Mohd Ali Mohd Rustam yang juga Penasihat MAKAF.


10,000 langkah patriotik Politeknik Melaka

BANDA HILIR 13 September – Bukan sekadar mengeluarkan peluh, sebaliknya 164 warga Politeknik Melaka (PMK) menyertai Program Berjalan 10,000 Langkah kerana mahu menyebarkan mesej tentang semangat perpaduan dan kebersamaan rakyat.

Inisiatif dilaksanakan Jabatan Sukan, Kokurikulum & Kebudayaan PMK bermula di laluan pejalan kaki Jeti Taman Rempah dan berakhir di Kota A’Famosa, Banda Hilir bersempena Sambutan Hari Kebangsaan ke-65, 31 Ogos lalu.

“Selain itu penganjuran program 10,000 langkah ini menunjukkan warga PMK sentiasa aktif, cergas dan mempunyai kualiti hidup yang sihat,” katanya kepada Melaka Hari Ini (MHI).

Sepanjang program peserta mengibarkan Jalur Gemilang dan menggayakan pakaian tradisional.
Katanya program itu juga memberi impak kepada orang ramai khususnya rakyat Malaysia supaya sentiasa mengingati hari bersejarah seperti bulan kemerdekaan dan Hari Malaysia.


Lelaki ditemukan rentung dalam kebakaran di Kampar

IPOH 23 Julai – Seorang lelaki ditemukan rentung dalam kebakaran membabitkan tiga rumah di Kampung Padang Tembak di Kampar, 40 kilometer dari sini, tengah malam tadi.

Jurucakap Jabatan Bomba dan Penyelamat negeri dalam satu kenyataan berkata, mangsa yang maut dikenali sebagai Ahmad Busir Ghazali berusia 50-an manakala isterinya Ngah Dimah Tamin berumur 60-an dibawa ke hospital berdekatan kerana mengalami sesak nafas.

Beliau berkata pihaknya menerima panggilan pada 11.48 malam tadi sebelum sepasukan anggota dari Balai Bomba dan Penyelamat Kampar dengan bantuan BBP Tapah digegaskan ke tempat kejadian.

“Kebakaran itu membabitkan tiga rumah berkeluasan 20×30 kaki persegi yang mana rumah pertama didapati mengalami kemusnahan sebanyak 90 peratus, rumah kedua 80 peratus dan rumah ketiga pula sebanyak 40 peratus.

“Bomba menggunakan dua aliran hos sepanjang 91 meter menerusi tangki jentera bomba dengan mengambil tindakan operasi pemadaman secara ‘offensive’ dan ‘defensive’ sehingga kebakaran dapat dipadamkan sepenuhnya kira-kira 3.33 pagi,” katanya.


Janganlah marah, lebih baik kekal ‘bersatu’

HARI ini, Rabu bersamaan dengan 30 Ramadan 1442 Hijrah, sekali gus menandakan hari terakhir bulan penuh kemuliaan ini selepas sebulan umat Islam menjalani ibadah puasa dan bakal menyambut perayaan Aidilfitri pada esok, Khamis.

Hari kemenangan yang tradisinya diraikan bersama keluarga dan sanak saudara di kampung dengan penuh meriah nampaknya sekali lagi menjadi kenangan dan kerinduan sepertimana tahun lalu.

Pengumuman Perdana Menteri Tan Sri Muhyiddin Yassin pada Isnin lalu bahawa Malaysia sekali lagi melaksanakan Perintah Kawalan Pergerakan (PKP) di seluruh negara bermula hari ini hingga 7 Jun bagi membendung penularan wabak COVID-19 yang kian meningkat, menandakan Aidilfitri kali ini juga perlu diraikan dengan ‘kebiasaan baharu’.

Kes harian COVID-19 yang masih tinggi, sekitar 4,000 kes dengan 38,499 kes aktif dan 1,722 kes kematian dilaporkan setakat 11 Mei 2021 menyebabkan larangan merentas negeri dan daerah dilaksanakan dan kali ini lebih getir apabila aktiviti ziarah raya dari rumah ke rumah turut tidak dibenarkan.

Kebimbangan berlakunya ‘kluster raya’ di samping kewujudan varian baharu COVID-19 yang disifatkan lebih ganas dengan kadar jangkitan lebih tinggi menjadi penyebab ‘keputusan berat, tegas dan tidak popular’ terpaksa diambil oleh kerajaan.

Apa tidaknya, jika sebelum ini golongan warga emas mahupun mereka yang mempunyai rekod penyakit kritikal ataupun penyakit tidak berjangkit (NCD) lebih berisiko sekiranya dijangkiti COVID-19 namun, melalui varian baharu ini, golongan muda yang dijangkiti COVID-19 turut mendapat gejala lebih teruk sehingga menyebabkan kemasukan ke Unit Rawatan Rapi (ICU).

Ketua Pengarah Kesihatan Tan Sri Dr Noor Hisham Abdullah dipetik berkata, sejak awal tahun ini hingga 7 Mei, jangkitan COVID-19 tertinggi melibatkan mereka yang berusia lingkungan 20 hingga 29 tahun iaitu 1,531 kes manakala bagi 30 hingga 39 tahun pula sebanyak 1,452 kes.

“Ini adalah usia bekerja. Pakar-pakar di Hospital Sungai Buloh mengesahkan jangkitan varian baharu adalah daripada usia muda yang menyaksikan ada kes yang tidak terkesan dengan rawatan yang diberikan contohnya guna steroid juga tidak berkesan,” katanya.

Keadaan ini pastinya sangat membimbangkan dan tidak mustahil kes harian COVID-19 boleh melebihi 5,000 sehari menjelang akhir Mei sepertimana jangkaan Kementerian Kesihatan (KKM) sebelum ini sekiranya kepentingan pematuhan prosedur operasi standard (SOP) diambil remeh masyarakat akibat kelesuan pandemik, degil atau sebagainya.

Walhal, dalam memerangi wabak ini, semua pihak memainkan peranan sangat penting untuk bersama-sama bersatu memeranginya dan sentiasa diingatkan tentang keperluan mengelakkan 3s iaitu (elakkan kawasan yang sesak, sempit dan sembang dengan jarak yang dekat) dan amalkan 3W: (Wash, Wear dan Warn).

Untuk memastikan keberkesanannya, semua ini memerlukan ‘kesatuan masyarakat’ dan bukannya bersandar pada bahu pihak KKM, kerajaan mahupun pihak berkuasa sahaja kerana tanpa adanya pembabitan masyarakat pastinya mustahil untuk negara melandaikan kembali keluk pandemik ini.

Kerana itu, amat penting untuk rakyat memahami, sedar dan bangkit bersama bagi memutuskan rantaian wabak ini dan saat ini bukanlah masanya untuk menuding jari mencari salah siapa yang menjadi punca sehingga kes melonjak tinggi.

Tidak dinafikan, rakyat begitu beremosi ketika ini dan kalau menyusuri mana-mana laman media sosial pun, dapat dilihat pelbagai kata-kata yang kurang enak dilemparkan termasuk menyerang media sosial KKM sehingga ruangan komen kementerian itu terpaksa ditutup.

Mengulas mengenai isu ini, Pakar Psikologi Universiti SEGi, Kota Damansara Prof Datin Dr Mariani Md Nor berkata, adalah lumrah untuk seseorang itu berasa marah tetapi masyarakat perlu kembali kepada rasional mengapa kerajaan terpaksa mengambil pendekatan tersebut.

“Pandangan yang saya berikan ini belum tentu boleh diterima netizen. Tetapi saya harus berani menyatakan bahawa kita perlu lihat mengapa arahan itu dibuat dan mengapa peraturan dan SOP itu tidak konsisten.

“Mereka (kerajaan) ada sebab yang mungkin kita tidak tahu dan setiap keputusan bukan sewenang-wenangnya diambil sebaliknya dibuat melalui analisis data-data yang diperoleh. Saya akui rakyat sedang marah, teruskan…kerana ia merupakan satu alternatif bagi meredakan kemarahan kita,” katanya kepada Bernama.

Bagaimanapun, kemarahan itu janganlah sampai melupakan sifat empati terutama pengorbanan barisan hadapan negara yang sekian lama bertungkus lumus merawat dan menjaga keselamatan negara.

Hakikatnya, raya masih boleh lagi diraikan dengan teknologi yang ada dan pengalaman raya sebelum ini telah membuktikan teknologi telah membantu kita untuk mengeratkan lagi ukhwah antara keluarga. Tidak dinafikan, kesabaran itu sukar namun antara nyawa dengan keseronokan raya, apakah yang menjadi keutamaan kita?

Pastinya, kita tidak mahu keseronokan raya berakhir dengan berada di wad kerana risiko kemungkinan dijangkiti itu tetap ada sekiranya SOP diambil ringan. Bersabarlah untuk raya lebih bermakna tahun depan dan Selamat Hari Raya, Maaf Zahir Batin daripada kami.


Warga emas didakwa lakukan persetubuhan luar tabii dengan kucing

JOHOR BAHRU, 25 April – Seorang lelaki warga emas mengaku bersalah di Mahkamah Sesyen di sini atas pertuduhan melakukan persetubuhan yang bertentangan dengan aturan tabii dengan seekor kucing.

Bagaimanapun, hukuman ke atas Janting Keling, 63, belum diputuskan memandangkan pihak pendakwaan memohon tarikh sebutan untuk serahan dokumen pada 25 Mei ini.

Warga emas itu didakwa melakukan kesalahan tersebut di kawasan taman permainan di Taman Ungku Tun Aminah, Skudai pada 4.30 pagi 16 April lepas.

Dia didakwa mengikut Seksyen 377 Kanun Keseksaan yang memperuntukkan hukuman penjara maksimum 20 tahun dan denda atau sebat, jika sabit kesalahan.

Hakim Fatimah Zahari kemudian membenarkan tertuduh diikat jamin RM6,000 dengan seorang penjamin dan menetapkan 25 Mei depan untuk serahan dokumen.- BERNAMA


PRU15: Saingan enam penjuru di Parlimen Padang Serai

KULIM, 24 Nov – Pilihan Raya Umum ke-15 (PRU15) Parlimen Padang Serai, yang ditangguhkan pengundiannya sebelum ini berikutan kematian seorang calon, menyaksikan pertembungan enam penjuru selepas proses penamaan tamat 10 pagi ini.

Saingan itu melibatkan calon Pakatan Harapan (PH) Dr Mohamad Sofee Razak, Datuk C. Sivaraajh (Barisan Nasional), Datuk Azman Nasrudin (Perikatan Nasional) dan Hamzah Abd Rahman (Pejuang).

Perkara itu diumumkan oleh Pegawai Pengurus Pilihan Raya Parlimen Padang Serai Datuk Abdul Bari Abdullah pada 10.45 pagi di Dewan Kompleks Sukan Kulim Hi-Tech di sini hari ini.

Mohamad Sofee, yang baru diumumkan semalam sebagai calon PH tiba di Pusat Penamaan Calon kira-kira jam 8.30 pagi tadi, manakala semua calon lain yang telah sah dinamakan pada 5 Nov lepas turut hadir bagi tujuan cabutan undi untuk menentukan susunan nama pada kertas undi.

Bagaimanapun, calon Warisan tidak hadir bagi proses cabutan undi itu dan ia tidak menjejaskan peluang beliau untuk bertanding memandangkan pencalonan beliau telah disahkan sebelum ini.

Mohamad Sofee, 47, yang juga seorang peguam menggantikan calon PH sebelum ini, M. Karupaiya, 69, yang meninggal dunia dipercayai akibat serangan jantung dan komplikasi kesihatan pada 16 Nov lalu.

Setiausaha PH Kedah itu sebelum ini juga pernah bertanding di kerusi Dewan Undangan Negeri (DUN) Kuala Ketil pada Pilihan Raya Umum ke-14.

SPR sebelum ini menetapkan hari pengundian PRU15 bagi Parlimen Padang Serai ditangguhkan pada 7 Dis dan pengundian awal pada 3 Dis berikutan kematian Karupaiya.

Pada PRU14, Karupaiya yang mewakili PH menang kerusi Parlimen itu dengan majoriti 8,813 undi menewaskan calon PAS Muhamad Sobri Osman dan calon BN Datuk Dr Leong Yong Kong.


Kerjasama erat M’sia – S’pura tangani COVID-19 jadikan ia satu kawasan epidemiologi – KJ

SINGAPURA, 3 Jun – Hubungan serta kerjasama erat antara Malaysia dan Singapura dalam menangani COVID-19 telah menjadikan ia satu kawasan epidemiologi, yang akhirnya menyaksikan pembukaan sempadan kedua-dua negara setelah lebih dua tahun ditutup, menurut Menteri Kesihatan Khairy Jamaluddin.

Katanya, perkara itu telah dikongsi bersama Perdana Menteri Singapura Lee Hsien Loong ketika beliau mengadakan kunjungan hormat terhadap Lee di Istana Presiden semasa dalam rangka lawatan kerja rasmi empat harinya ke sini.

“Pada pertemuan itu, PM Lee dan saya berkongsi pengalaman berhadapan dengan cabaran gelombang Delta dan Omicron sewaktu pandemik COVID-19,” katanya dalam kemas kini terkini di laman rasmi Facebooknya.

Katanya, beliau turut menyampaikan ucapan terima kasih dan penghargaan kerajaan Malaysia dan Kementerian Kesihatan Malaysia khususnya, kepada Lee dan kerajaan Singapura dan khususnya kepada Kementerian Kesihatan republik itu atas komitmen serta kerjasama yang sangat baik sepanjang pandemik COVID-19.

“Selain itu, kami juga bertukar-tukar pandangan tentang bagaimana untuk menjalani kehidupan selepas pandemik COVID-19 dengan selamat, peranan teknologi dalam mengukuhkan lagi penyampaian sistem kesihatan negara dan juga kepentingan memahami pendekatan sains tingkah laku yang baik dalam usaha membentuk masyarakat yang bertanggungjawab,” tulisnya.

Dalam tulisannya, Khairy turut menyatakan hasrat untuk terus mengukuhkan hubungan kerjasama dua hala dengan Singapura dan “semoga kedua-dua negara serta penduduknya mendapat manfaat yang sebaiknya”.

Semasa lawatan ke Singapura, Khairy turut bertemu Timbalan Perdana Menteri dan Menteri Penyelaras bagi Dasar Ekonomi Heng Swee Keat,Speaker Parlimen Tan Chuan-Jin; Menteri Kanan dan Menteri Penyelaras Keselamatan Negara Teo Chee Hean, serta Menteri Kanan dan Menteri Penyelaras bagi Dasar Sosial Tharman Shanmugaratnam.

Selain itu beliau juga bertemu dengan Menteri Luar Dr Vivian Balakrishnan, Menteri Kewangan Lawrence Wong, rakan sejawatannya Ong Ye Kung, dan Menteri Perhubungan dan Penerangan Josephine Teo.

Sempena lawatan itu, Khairy turut berucap pada Sidang Kemuncak Asia Tech x Singapore (ATxSG) dan di Universiti Kebangsaan Singapura, Sekolah Saw Swee Hock bagi Kesihatan Awam.

Individu dipilih berdasarkan rekod prestasi dan potensi luar biasa dalam menyumbang kepada pembangunan negara mereka dan hubungan dua hala dengan Singapura.

Turut sama pada kunjungan hormat itu adalah Pesuruhjaya Tinggi Malaysia ke Singapura, Datuk Dr Azfar Mohamad Mustafar serta delegasi Kementerian Kesihatan Malaysia.- BERNAMA


Hari Malaysia: Aliran trafik ke Banda Hilir masih lancar

Tinjauan Melaka Hari Ini di sekitar lokasi penganjuran mendapati walaupun beberapa tempat dilihat trafik semakin perlahan, namun ia tidak menjejaskan kelancaran lalu lintas di sekitar lokasi.

Difahamkan, terdapat pelbagai persembahan dan acara menarik akan dipersembahkan malam ini seperti persembahan muzikal, tarian dan nyanyian artis terkenal tanah air.

Sambutan malam ini akan dihadiri Yang di-Pertua Negeri Tun Seri Setia Mohd Ali Mohd Rustam; Perdana Menteri, Datuk Seri Ismail Sabri Yaakob, Ketua Menteri Melaka Datuk Seri Utama Sulaiman Md Ali; wakil Ketua Menteri Sabah; wakil Premier Sarawak dan lain-lain kenamaan.


KPT sedia bantu penuntut IPT terjejas banjir

DURIAN TUNGGAL 26 Januari – Kementerian Pendidikan Tinggi (KPT) akan menyalurkan bantuan kepada penuntut institusi pengajian tinggi (IPT) yang dikenal pasti terkesan akibat bencana banjir.

Timbalan Menterinya, Datuk Mohamad Yusof Apdal berkata, bantuan yang akan dihulurkan itu adalah berdasarkan kepada keperluan semasa penuntut terbabit, sekali gus meringankan beban mereka.

“Kita akan lihat semula perkara ini kerana kebiasaannya KPT mempunyai sukarelawan yang ditugaskan untuk membantu penuntut terjejas akibat bencana termasuk banjir.

“Saya percaya dan insya-Allah kami akan lihat masalah ini. Kami akan tengok permasalahan mereka dan punca menyebabkan banjir. Jika perlu bantuan seperti penempatan atau sebagainya kami akan mudahkan,” katanya.

Beliau berkata demikian pada sidang media selepas menghadiri Majlis Pelancaran Duta TVET Universiti Teknikal Melaka Malaysia (UTeM) di Dewan Canselor UTeM dirasmikan Ketua Menteri, Datuk Seri Utama Sulaiman Md Ali, di sini, hari ini.

Hadir sama, Ahli Dewan Undangan Negeri (Adun) Pantai Kundor, Tuminah Kadi, Naib Canselor UTeM, Prof. Ts. Dr. Massila Kamalrudin dan Pengerusi Lembaga Pengarah UTeM, Datuk Seri Dr. Hasim Hasan.

Sementara itu Dr. Massila berkata sukarelawan UTeM iaitu TUAH-VT diletakkan dalam keadaan berjaga-jaga dan sedia untuk digerakkan ke lokasi terjejas bagi melaksanakan misi banjir.

“Kami ada 300 sukarelawan dan daripada jumlah itu 200 adalah kakitangan UTeM. Jika sudah mendapat pelepasan daripada pihak berkuasa berkenaan dan KPT sendiri kami sudah bersedia untuk membantu misi banjir di negeri terjejas,” katanya.


Harga petrol RON97 turun lima sen, RON95 dan diesel kekal

KUALA LUMPUR, 14 September – Harga runcit petrol RON97 akan turun lima sen daripada RM4.20 kepada RM4.15 seliter manakala RON95 dan diesel tidak berubah bermula esok hingga 21 Sept ini.

Kementerian Kewangan dalam kenyataan hari ini berkata bagi melindungi pengguna daripada kenaikan harga minyak global, RON95 dan diesel masing-masing akan kekal pada RM2.05 seliter dan RM2.15 seliter walaupun harga pasaran sebenar kedua-dua bahan api itu telah meningkat melebihi paras harga siling semasa.

“Kerajaan akan terus memantau trend harga minyak mentah dunia dan mengambil langkah bersesuaian bagi memastikan kebajikan dan kesejahteraan rakyat terus terpelihara,” katanya.


Lelaki maut, rakan cedera parah motosikal dihempap pokok

SEREMBAN, 25 Disember – Seorang lelaki maut manakala rakannya cedera parah selepas motosikal dinaiki mereka dihempap pokok yang tumbang di Jalan Seremban-Tampin, di sini, tengah malam tadi.

Ketua Polis Daerah Seremban ACP Nanda Maarof berkata penunggang, Muhammad Ikram Mohd Yazid, 21, yang beralamat di Jalan Kampung Perigi Jernih, Rembau, meninggal dunia di lokasi kejadian akibat kecederaan parah di kepala dalam kejadian pada pukul 12.30 tengah malam itu.

Beliau berkata pembonceng yang dikenali sebagai Ammar Zarif Mohamad Junaidi, 18, beralamat di Bandar Putra Permai, Seri Kembangan, Selangor pula berada di zon merah Hospital Rembau akibat kecederaan parah di bahagian badan.

“Kemalangan berlaku semasa motosikal jenis Yamaha FZ150 dinaiki mereka bergerak dari arah Senawang menuju ke Rembau. Setibanya di tempat kejadian, terdapat satu pokok di kiri bahu jalan tumbang lalu menghempap motosikal berkenaan menyebabkan kedua-duanya terperosok ke bawah pokok itu.

“Lokasi kejadian berbentuk jalan lurus dan mempunyai dua lorong berlawanan arah dan keadaan jalan raya gelap tanpa pencahayaan lampu jalan, serta cuaca ketika itu baik,” katanya dalam kenyataan di sini hari ini.

Beliau berkata mayat dibawa ke Jabatan Forensik Hospital Tuanku Ja’afar untuk bedah siasat dan kes disiasat di bawah Seksyen 41(1) Akta Pengangkutan Jalan 1987.


Buat ujian kendiri sebelum, selepas balik bercuti

Malah Pakar Perubatan Kesihatan Awam dan Epidemiologi Datuk Dr Zainal Ariffin Omar mengingatkan orang ramai supaya bersikap jujur, dengan melakukan ujian kendiri sekiranya mengalami gejala COVID-19 sebelum memulakan sebarang perjalanan.

Beliau juga menyarankan agar mereka yang tidak bergejala turut juga berbuat demikian, mengambil kira situasi COVID-19 yang masih menular termasuk gelombang varian Omicron.

“Sekarang ini walaupun kes COVID-19 meningkat tetapi kebanyakannya dalam kategori satu dan dua… apa pun yang penting sebelum balik kampung atau hendak bercuti ke mana-mana, pastikan anda lengkapkan vaksinasi termasuk dos penggalak, pemakaian pelitup muka dan amalkan penjarakan fizikal.

“Selain itu, ujian kendiri juga boleh dilakukan sebelum bergerak ke sesuatu destinasi dan selepas pulang dari tempat berkenaan, terutamanya kawasan berisiko tinggi,” katanya ketika dihubungi Bernama di sini, hari ini.

Berkongsi pandangan sama, pakar kesihatan awam (epidemiologi dan biostatistik) dari Universiti Putra Malaysia Prof Madya Dr Malina Osman berkata mereka yang akan menerima tetamu juga wajar melakukan ujian kendiri.

“Mereka yang ingin ziarah mak ayah disarankan juga untuk memastikan ibu bapa mereka telah mengambil dos penggalak… ambil juga peluang pembukaan pusat pemberian vaksin secara jumpa terus untuk mendapatkan dos penggalak.

“Selain itu, elakkan aktiviti berkumpul dalam jumlah yang sangat ramai, kerana kita perlu akui kes baharu dalam pola meningkat ketika ini dan ini bukan sahaja dialami negara kita bahkan negara lain,” katanya.

Rabu lepas Menteri Kesihatan Khairy Jamaluddin berkata gelombang penularan varian Omicron sudah bermula di negara ini dan dijangka menyebabkan jumlah kes COVID-19 meningkat.


Pemakaian pelitup muka di tempat awam mungkin diwajibkan

KUALA LUMPUR 20 Julai (Bernama) – Kerajaan sedang menimbang untuk mewajibkan pemakaian pelitup separuh muka di tempat-tempat awam susulan ancaman COVID-19 masih belum berakhir, kata Perdana Menteri Tan Sri Muhyiddin Yassin hari ini.

“Dalam fasa Perintah Kawalan Pergerakan Pemulihan (PKPP) ini, setiap individu, keluarga dan komuniti adalah petugas barisan hadapan atau frontliners. Ahli keluarga dan anggota masyarakat mestilah sentiasa menasihatkan dan mengingatkan antara satu sama lain (memakai pelitup separuh muka).

“Ibu bapa mesti sentiasa ingatkan anak-anak supaya sentiasa memakai pelitup (separuh) muka ketika keluar dari rumah, jaga penjarakan sosial, sentiasa membasuh tangan, elakkan tempat sesak, jangan berjabat tangan dan lain-lain,” katanya dalam perutusan khas mengenai perkembangan terkini PKPP.

Perutusan itu disiarkan secara langsung oleh stesen televisyen tempatan iaitu saluran Bernama TV, Radio Televisyen Malaysia (RTM), TV3 dan Astro Awani.

Di sekolah pula, pengetua, guru besar, guru, pengawas dan ketua kelas perlu memainkan peranan lebih proaktif dengan mengingatkan pelajar supaya sentiasa menjaga penjarakan sosial dan mematuhi semua SOP yang telah ditetapkan oleh Kementerian Pendidikan, katanya.

“Saya juga nak mengingatkan ketua kampung, imam dan ketua komuniti supaya jaga komuniti masing-masing. Ketua kampung bersama ahli-ahli jawatankuasa misalnya, boleh buat lawatan atau rondaan ke tempat yang sering dikunjungi oleh penduduk masing-masing,” katanya.

Perdana menteri juga percaya sekiranya semua pihak memainkan peranan masing-masing dalam memutuskan rantaian jangkitan COVID-19, negara akan dapat melalui fasa PKPP ini dengan jayanya.

Jelasnya negara baru sahaja melihat kesan positif daripada tindakan tegas kerajaan dan disiplin rakyat yang tinggi semasa tempoh PKP dilaksanakan, yang mana ekonomi kembali rancak dan rakyat dapat menikmati semula kehidupan harian dengan mengamalkan kebiasaan baharu.

“Namun, jangan kita lalai dan alpa. Saya nak mengingatkan sekali lagi, pandemik COVID-19 masih belum berakhir. Jadi sama-samalah kita beristiqamah dalam mengekalkan kejayaan kita melawan wabak COVID-19. Saya doakan semoga kita semua kekal sihat, kekal sejahtera dan kekal aman bahagia,” katanya.


Lebih 90 peratus penginapan pekerja asing tidak patuhi Akta 446

KUALA LUMPUR 3 Dis. – Penginapan yang disediakan kepada 1.4 juta atau 91.1 peratus pekerja asing di negara ini, tidak mematuhi Akta Standard Minimum Perumahan, Penginapan dan Kemudahan Pekerja 1990 atau Akta 446.

Menteri Sumber Manusia Datuk Seri M. Saravanan berkata statistik ini amat membimbangkan, lebih-lebih lagi ketika negara sedang berdepan ancaman pandemik COVID-19.

“Kerajaan menerima permohonan Perakuan Penginapan membabitkan hanya 143,587 atau 8.89 peratus daripada 1.6 juta pekerja asing di negara ini setakat, 31 Okt lepas.

“Keadaan ini jelas menunjukkan bahawa majikan dan penyedia penginapan berpusat yang menyediakan penginapan kepada 1.4 juta pekerja asing di Malaysia masih gagal memohon perakuan itu daripada Jabatan Tenaga Kerja Semenanjung Malaysia (JTKSM),” katanya.

Beliau berkata demikian pada sidang media khas di sini, hari ini, yang turut dihadiri Menteri Kanan (Kluster Keselamatan) Datuk Seri Ismail Sabri Yaakob.


Agong berkenan kurnia biasiswa kepada 10 pelajar IPT

KUALA LUMPUR, 9 Mac – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah berkenan mengurniakan Biasiswa Yang di-Pertuan Agong (BYDPA) kepada 10 penuntut Institut Pengajian Tinggi (IPT), di Istana Negara di sini, hari  ini.

Pelajar menerima biasiswa di peringkat PhD ialah Nurul Farhana Abd Ghaffar, 28, yang melanjutkan pelajaran dalam pengkhususan Pengurusan Sisa di Nanyang Technological University, Singapura; S.Mogesh, 23, Fakulti Perubatan dan Sains Kesihatan (Sel Stem), Universiti Putra Malaysia (UPM); Loke Yean Leng, 24, (Nanoteknologi, Universiti Malaya) dan Nurul Elia Aqila Ab Rahim, 26, (Kejuruteraan bio, Universiti Teknologi Malaysia).

Pelajar menerima biasiswa BYDPA di peringkat sarjana pula ialah Nur Amirah Syafiqah Salman, 24, (Agrosains, UPM), Nur Aina Izzati Mohd Mokhtar, 23, (Kimia Analisis, UPM); Ng Wan Chiew, 24, (Otorinolaringologi, Universiti Kebangsaan Malaysia (UKM); Too Lih Yuan, 26, dan M. Elancheleyen, 24, masing-masing dalam pengkhususan Kejuruteraan Tisu, UKM serta Muhamad Huzaifah Omar, 24, Kaedah Elektroanalisis, Universiti Sains Malaysia).

BYDP mula diperkenalkan pada 2006 dan sehingga kini, seramai 175 penerima telah diberi penajaan untuk pengajian di universiti penyelidikan dalam negara serta universiti terkemuka dunia dalam bidang Sains dan Teknologi, Ekonomi, Undang-undang dan Kewangan Islam.

Turut hadir, Ketua Pengarah Perkhidmatan Awam Datuk Seri Mohd Shafiq Abdullah dan Timbalan Ketua Pengarah Perkhidmatan Awam (Pembangunan) Datuk Dr Zulkapli Mohamed. – BERNAMA


SPRM Sabah tahan bekas pengarah minta, terima rasuah RM1.2 juta

KOTA KINABALU, 9 Mac – Suruhanjaya Pencegahan Rasuah Malaysia (SPRM) Sabah hari ini menahan seorang bekas pengarah sebuah jabatan kerajaan negeri kerana dipercayai meminta dan menerima rasuah kira-kira RM1.2 juta membabitkan kerja-kerja perkhidmatan daripada dua syarikat.

Sumber memberitahu lelaki berumur lingkungan 50-an itu ditahan di pejabat SPRM di Kota Kinabalu di sini kira-kira pukul 10 pagi tadi.

Suspek yang kini berkhidmat dengan sebuah agensi kerajaan lain disyaki menerima habuan itu sebagai balasan memberi projek perkhidmatan penundaan antara 2017 hingga 2018.

Pengarah SPRM Sabah Datuk S. Karunanithy ketika dihubungi pemberita mengesahkan penahanan itu dan berkata kes tersebut disiasat di bawah Seksyen 17(a) Akta SPRM 2009.


COVID: 6,440 kes baharu direkodkan

KUALA LUMPUR 18 Jun – Kes baharu COVID-19 di seluruh negara meningkat dalam tempoh 24 jam lalu apabila kembali merekodkan angka 6,000 dengan 6,440 kes berbanding 5,738 kes yang dicatatkan semalam.

Menurut hantaran di Facebook Kementerian Kesihatan (KKM), Selangor kekal negeri yang mencatatkan kes harian tertinggi melibatkan 2,095 orang, diikuti Negeri Sembilan (870), Kuala Lumpur (816) dan Johor (592).

Selain itu, Sarawak mencatat sebanyak 536 kes, Perak (357), Melaka (223), Kelantan (200), Sabah (199), Kedah (159), Labuan (152), Pulau Pinang (122), Pahang (79), Terengganu (32), Putrajaya (enam) dan Perlis (dua).


3 pemain import baharu perkasa MUFC

KELAB Bolasepak Melaka United (MUFC) bakal diperkuatkan dengan tiga pemain import baharu bagi menghadapi saingan Liga Super 2021 yang bakal membuka tirainya pada 5 Mac depan.

Pemain baharu yang ditandatangani skuad Hang Tuah ialah Alex dos Santos Gonçalves dari Brazil serta pemain berdarah Jerman-Filipina, Manuel Gelito Ott.

Alex dos Santos, 30, yang bakal menggalas tugas selaku peledak sebelum ini pernah beraksi bersama kelab di sekitar Brazil, Romania, Turki dan Indonesia. Kelab terakhirnya ialah Persikabo 1973 yang beraksi dalam saingan Liga 1 Indonesia musim lalu.

Manakala Ott, 28, yang beraksi di posisi tengah merupakan pemain kebangsaan Filipina sejak 2010 bakal mengisi kuota pemain import Asia Tenggara (ASEAN) dan pernah beraksi bersama kelab Thai League 1, Ratchaburi Mitr Phol.

Selain itu, seorang lagi penyerang import baharu ialah Stefan Nikolić, pemain kelahiran Montenegro yang kini sedang menjalani tempoh kuarantin di ibu negara.

Kesemua pemain itu diumumkan Ketua Menteri Datuk Seri Utama Haji Sulaiman Md Ali merangkap Presiden Persatuan Bolasepak Melaka United (MUSA) pada majlis menandatangani kontrak pemain di pejabatnya, di Seri Negeri, Ayer Keroh.

Selain pemain baharu, turut diumumkan lanjutan kontrak dua pemain import lama iaitu Sony Norde dan Jang Suk-Won yang akan bermain di posisi sayap dan pertahanan.

Sulaiman pada sidang media selepas itu berkata, beliau yakin kehadiran tonggak import baharu dan muka lama yang dikekalkan dapat memantapkan skuad bola sepak Melaka sepanjang musim ini.

“Saya yakin kesemua pemain yang dibawa masuk dan dikekalkan merupakan pilihan yang tepat setelah dikaji dalam pelbagai sudut oleh pihak pengurusan.

“Jadi, bagi memastikan kelancaran pasukan dengan kehadiran beberapa pemain baharu, kita akan mengadakan siri perlawanan persahabatan yang telah diatur dengan beberapa pasukan.

“Insya-Allah, daripada perlawanan persahabatan itu kita akan dapat melihat apakah kelebihan yang dimiliki pemain baharu dan bagaimana untuk menyatukan semua kemahiran itu bagi membentuk skuad terbaik musim ini,” katanya.


Kolej Komuniti Jasin ambil inisiatif pulihara ekosistem penyu karah

PENGKALAN BALAK 14 Jan – Prihatin dengan nasib spesies penyu karah yang kian terancam, pensyarah dan pelajar Kolej Komuniti Jasin (KKJS) mengambil inisiatif memulihara habitat pemeliharaan haiwan itu di Padang Kemunting, di sini.

Pensyarah Utama Kolej Komuniti Jasin, Mohd Azuan Ali berkata menerusi program tanggungjawab sosial korporat (CSR) itu, warga KKJS dapat memahami pentingnya menjaga ekosistem supaya habitat penyu dapat dinikmati generasi akan datang.

Katanya, aktiviti seumpama itu juga dapat memupuk nilai murni yang tinggi dalam kalangan peserta dan masyarakat tentang kesedaran memelihara habitat dan spesies penyu yang semakin terancam.

“Diharap program ini dapat meninggalkan impak yang positif terhadap peserta, komuniti setempat ataupun secara globalnya kepada negara. Semoga projek CSR seperti ini dapat diteruskan pada masa akan datang,” katanya kepada Melaka Hari Ini.

Program anjuran Pejabat Japerun Dewan Undangan Negeri (DUN) Tanjung Bidara itu disertai seramai 40 pelajar, 35 pensyarah kolej komuniti dan politeknik serta 10 masyarakat setempat.

Katanya, antara aktiviti diadakan termasuklah membersihkan kawasan pemeliharaan penyu karah supaya tempat pembiakan penyu itu terjamin daripada sebarang ancaman terutamanya pembuangan sampah sarap.


Tampar pelajar: KPM tunggu laporan siasatan Unit Tatatertib dan Integriti

NIBONG TEBAL, 8 Jan – Kementerian Pendidikan (KPM) selesai menjalankan siasatan berhubung kejadian jurulatih bola tampar yang menampar dua pemain pelajar perempuannya baru-baru ini, kata Menteri Pendidikan Fadhlina Sidek.

“Ingin saya tekankan di sini, dari awal sudah kita nyatakan dalam kes ini, proses sangat penting. Kita ada ruang keadilan untuk semua pihak malah guru tersebut (jurulatih) juga boleh buat representasi. KPM tidak berkompromi soal keganasan,” katanya kepada pemberita, di sini hari ini.

Beliau ditemui selepas mengadakan tinjauan di gelanggang bola keranjang Bukit Panchor, di sini iaitu lokasi Pasar Percuma 2023 Parlimen Nibong Tebal.

Fadhlina yang juga Ahli Parlimen Nibong Tebal mengulas mengenai seorang jurulatih pasukan bola tampar wanita Melaka bawah 14 tahun (B-14) yang menampar dua pemainnya dalam satu kejohanan berlangsung di Johor pada 14 hingga 16 Sept 2022.

Sebelum ini, tular video yang memaparkan jurulatih itu bertindak menampar dua pemain ketika membimbing pasukan Melaka dalam Kejohanan Bola Tampar Remaja Bawah 14 Tahun.

Ekoran insiden di Johor itu, jurulatih bola tampar tersebut, Saiful Hadee Amar, 44, memohon maaf secara terbuka berhubung tindakannya dan sedia berdepan tindakan yang bakal diterima.


Dusun Nyior and Haji Sulong: The Thai Construct of a Separatist Narrative

The “Haji Sulong Rebellion” was constructed as the master narrative by the Thai state. The arrest of the modernist scholar and intellectual, on 16th January 1948 spelt the beginning of the end of Pattani.  Together with his associates, they were charged with treason. On April of the same year, clashes between Malays, and Thai police and military forces began at Dusun Nyior in Rangae district, Narathiwat. The Thai version label the incident as the “Dusong Yo Rebellion.” Led by a religious leader Haji Abdul Rahman, the crowd first attacked the police station.

The clashes with the police lasted two days, involving up to 1,000 men in an open battle.  It was said that at least 400 Malay Muslim peasants and 30 policemen were killed. The Dusun Nyior incident was a culmination of many simmering conflicts between Malay Muslims and  Thai authorities. There was deep prejudice and fear from both sides.  Following the suppression of the clashes, some 2,000 to 6,000 Malays fled to Malaya.

Soon an estimated 250,000 Patani Malays had signed a petition requesting the United Nations  to preside over the separation of the four Malay Muslim provinces from Thailand and their incorporation into the newly-formed Federation of Malaya.

In a 2004 paper, published in 2008 titled “Origins of Malay Muslim ‘Separatism’ in Southern Thailand,” (in Michael J. Montesano and Patrick Jory, eds. Thai South and Malay North: Ethnic Interactions on a Plural Peninsula, NUS Press, reprinted in 2020), Thammasat University historian Thanet Aphornsuvan highlights the issue of “facts” in modern Thai political history. According to the “facts”, Malay Muslims are “untrustworthy because they have continually rebelled against and resisted the rule of Siam since the Ayuthaya period and throughout the Rattanakosin, or Bangkok era.”  The Malays are also seen to “separate” themselves from Thailand by taking away the provinces of Pattani, Yala and Narathiwat.

Aphornsuvan explains that the national history of Thailand, the predominant historiography since the emergence of modern historical writing in Siam in the late 19th century, maintains that “the Thai Kingdom possessed the Malay states in the South.”  The discourse on Thai independence was thus structured around the loss and preservation of its territory. From the Thai perspective,  the 1909 Anglo-Siamese Treaty has made Siam ceding  “15,000 square miles of  territory of its four southern Malay states to imperial Britain.”

Hence the emergence of the conception of a territorially and culturally “Siamese nation-state with fixed borders” – what historian Thongchai Winichakul terms as the “geo-body.”  The charge of “separatism” was argued as the logical outcome of the Siamese concept of the nation-state.  The Thai narrative  “assumed prior existence of the geo-body of Siam,” throwing the idea of the bordered Siamese nation-state “back into the mists of time.”  For decades, Malaysia’s social and media environments have been silent on the origins. We are stupefied by labels and semantics.  Our consciousness was instead amplified by events – ambush, arson, attacks.

Studies on the conflict and violence have glossed over the origins and conveniently focussed on later much publicized developments. The cost of historical ignorance and amnesia about the origins of separatism in the north/south (depending on which geopolitical perspective) is, according to Aphornsuvan, to prolong and tacitly approve poor studies of modern Thai political history.

Aphornsuvan who had served as Thammasat’s Southeast Asian Studies Program, identifies two perspectives on modern Thai political history.  The first comprises mostly foreign scholars and journalists of the 1940s generation critical of Thai government’s policies and its handling of the Malay Muslims. They tended to support the right to self-determination of the Malays. The second group comprising writers and scholars, mainly Thai academics and officials, whose views and temperament are conditioned by their loyalty to the state and sense of Thai nationalism.

The group from foreign observers during the period following the Second World War up to the 1960s more sympathetic to Malay rights to self-determination, had accused the Thai government of prejudice against its Malay Muslim population by its categorization of them as “khaek” or “guests.” This implies that the Malays are “outsiders” or “minorities”, and finally as “separatist bandits” – and this was what we hear over the Malaysian media, especially in the last few decades of the last century. The Thais call them chon baeng yaek dindaen.

Another cycle of violence began on 4 January 2004, the so called “January Fourth Incident,” where an army camp was raided. It was said to have humiliated the Thai government. Then on 28 April 2004 simultaneous pre-dawn raids were conducted on police and military outposts of Yala, Songkhla and Narathiwat. The Thai prime minister responded that those were the work of “drug addicts.”

The historical meaning of the “April 28 killings,” where a total of 112 died in the clashes,  was not lost on the public. Immediately after the carnage, Thammasat University peace studies scholar and political scientist, Chaiwat Satha-anan, a Muslim, came out to stress the political significance of the date: the “April 28 Revolt” was referred  to by Malays as “perang” or “kebangkitan Dusun Nyior” (The Dusun Nyior War), while the official Thai discourse calls  it the “kabot dusong yo” (the Dusong Yo Rebellion).

The Thai version according to Aphornusan, is that the Malay Muslim banded together in meetings and began a terrorist act following Dusun Nyior  and the arrest of Haji Sulong in 1948.  He was crafted as the sole leader and cause of the “rebellion” in the south as well as the uprising at Dusun Nyior.  Mainstream Thai historical writing and narrative have done little to correct this view. Malay newspapers and political parties in Malaya were sympathetic to their kinsmen, hoping for a separation from the Thai state to join Malaya.

In 1954, Haji Sulong mysteriously disappeared after reporting to the police special branch in Songkhla (the Thai name replacing the Malay Singgora). He was believed to have been murdered on the night of 13 August 1954.


Kebenaran solat Jumaat di 228 surau ditarik balik berkuatkuasa 19 Ogos – Mufti Melaka

JASIN 11 Ogos – Mesyuarat Jawatankuasa Fatwa Negeri Melaka memutuskan untuk menarik semula kebenaran solat Jumaat di 228 surau di negeri ini berkuatkuasa 19 Ogos.

Mufti Melaka, Datuk Wira Abdul Halim Tawil berkata, ia bagi memastikan kesemua anak kariah menunaikan solat Jumaat di masjid kariah masing-masing.

“Kita telah memutuskan dalam mesyuarat jawatankuasa fatwa yang bersidang 27 Jun lalu dan diangkat dalam Majlis Mesyuarat Kerajaan Negeri (MMKN) pada 3 Ogos bahawa semua surau yang diberikan kebenaran solat Jumaat sebelum ini ditarik balik.

“Kebenaran menunaikan solat Jumaat di 228 surau tersebut ditamatkan pada 12 Ogos (esok) yang mana ia menjadi Jumaat terakhir untuk mereka solat di surau masing-masing,” katanya.

Beliau berkata demikian pada sidang media berkenaan Penamatan Kebenaran Mendirikan Jumaat Sementara Kerana COVID-19 Surau-Surau Negeri Melaka di Dewan Alamanda, di sini, hari ini.

Menurutnya, keputusan itu dibuat selepas mengambil kira beberapa justifikasi seperti ruang masjid yang masih mempunyai kekosongan dan mampu menampung kapasiti jemaah.

“Ini juga bagi mengimarah dan meninggikan syiar masjid serta mengukuhkan perpaduan dalam kalangan masyarakat setempat melalui penglibatan aktiviti masjid selari dengan rukhsah kembali kepada asal.

“Kita juga menerima beberapa permohonan surau untuk dijadikan lokasi solat Jumaat kekal, bagaimanapun perkara itu akan dinilai semula dalam mesyuarat jawatankuasa fatwa negeri,” katanya.

Abdul Halim berkata, terdapat dua surau melibatkan kariah Serkam Darat dan Kampung Gelam masih dibenarkan meneruskan solat jumaat seperti biasa berikutan kerja-kerja pembinaan serta membaik pulih masjid di kawasan tersebut sedang dijalankan.


Tun Ariffin Zakaria dilantik Pengerusi Kumpulan PNB, Pemegan Amanah YPB

KUALA LUMPUR 6 Mei. – Yayasan Pelaburan Bumiputra (YPB) melantik Tun Arifin Zakaria sebagai pengerusi kumpulan Permodalan Nasional Bhd (PNB) dan pemegang amanah YPB berkuat kuasa Khamis, 6 Mei, 2021.

Menerusi kenyataan pada hari ini PNB menjelaskan Ariffin adalah ketua hakim negara bagi tempoh 2011 hingga 2017 dan ketua hakim Mahkamah Tinggi dari 2008 hingga 2011.

Norazah ketika ini ialah penasihat kanan di Boston Consulting Group (BCG) bagi menyokong dan memberi khidmat nasihat kepada perniagaan dan organisasi di seluruh Asia Tenggara.

“Beliau memiliki pengalaman perundingan strategik dan pengurusan selama lebih 20 tahun khususnya dalam transformasi perniagaan dan organisasi, penstrukturan semula, strategi dipacu pertumbuhan, pembangunan bakat dan kepimpinan serta tadbir urus,” menurut PNB.


JSJN rampas dadah pil captagon bernilai lebih RM221 juta

PELABUHAN KLANG 8 April. – Jabatan Siasatan Jenayah Narkotik (JSJN) merampas 650 kilogram dadah jenis pil captagon atau dikenali sebagai ‘dadah jihad’ bernilai lebih RM221.86 juta di Pelabuhan Klang, Isnin lalu.

Pengarah JSJN Datuk Razarudin Husain berkata, rampasan kedua dadah jenis tersebut di Malaysia itu adalah hasil perkongsian maklumat perisikan daripada Direktorat Jeneral Pengawalan Narkotik Kementerian Dalam Negeri Arab Saudi.

“Dadah itu telah dibawa dari negara Timur Tengah dan singgah di Pelabuhan Klang sebelum dirancang untuk menuju ke negara-negara Asia Barat untuk memenuhi permintaan pasaran di sana,” katanya pada sidang media di sini hari ini.

Beliau berkata susulan hasil maklumat risikan tersebut pihaknya telah berjaya mengesan sebuah kapal yang berlabuh di Pelabuhan Barat, Pelabuhan Klang di sini pada Ahad lepas.

“Maklumat risikan mendedahkan sebuah kontena daripada kapal tersebut akan dipindahkan ke kapal lain yang akan meneruskan perjalanan ke Singapura pada 6 April,” katanya.

Razarudin berkata dadah yang disimpan di dalam aluminium floor spring itu berjaya dikesan pihak berkuasa melalui hasil imbasan yang menimbulkan imej yang mencurigakan.

Namun katanya tiada tangkapan dibuat dalam operasi tersebut dan JSJN dan pihak berkuasa Arab Saudi akan terus bekerjasama untuk menangkap pihak yang terlibat.

Menurutnya pil itu pada mulanya digunakan oleh Jerman untuk membesarkan otot seawal 1960-an namun telah diharamkan penggunaannya di Amerika Syarikat dan Eropah itu pada 1980-an kerana dikategorikan sebagai dadah.

Razarudin berkata dadah yang mempunyai kandungan amfetamina dan fenethylline itu biasanya digunakan oleh militan Daesh untuk menimbulkan rasa berani dan kini mula digunakan di pusat-pusat hiburan, namun katanya dadah tersebut masih belum memasuki pasaran Malaysia.


Tawar kemahiran percuma kepada OKU

MASJID TANAH 22 Februari – Susulan pelbagai pencapaian dan pengiktirafan diterima, Pertubuhan Pemulihan Dalam Komuniti (PDK) Seri Malindo, Masjid Tanah, kini diangkat sebagai Pusat Latihan Kemahiran orang kurang upaya (OKU) Negeri Melaka (Pulakom).

Pengerusi PDK Seri Malindo, Hanafiah Othman berkata, pihaknya menawarkan kursus kemahiran asas jahitan percuma kepada OKU untuk dimanfaatkan bagi menjana ekonomi sendiri.

Selain didedahkan kemahiran jahitan, PDK Seri Malindo turut mendedahkan peserta dengan ilmu kemanusiaan dan cara bersosial agar golongan istimewa itu mampu berdikari serta menguruskan diri sendiri.

Menggunakan tiga pendekatan program iaitu pencegahan, pemulihan dan pembangunan, usaha itu akan menjadi satu rasionalisasi bagi pembangunan OKU pada masa akan datang.

“Menerusi program ini kita akan dedahkan kepada orang ramai mengenai OKU dalam aspek kesihatan dan kesuburan dalam sesebuah keluarga yang perlu ditekankan.

“Kedua adalah pemulihan PDK ini juga menjalankan program-program pemulihan kepada OKU dengan memberi pendedahan kepada aktiviti harian seperti mana yang dilalui oleh individu normal.

“Ia kebiasaannya membabitkan mereka yang terlantar, tidak boleh bercakap. Kami tidak mereka ini berasa terasing atau disisih. Jadi mereka ini didedahkan dengan aktiviti bersesuaian seperti
menguruskan dan mengemaskan,” katanya.

“Sebolehnya kita tidak mahu mereka ini terus bergantung kepada keluarga khususnya ibu bapa. Berikutan itu kita sentiasa memikirkan cara agar mereka ini tidak terus-menerus bergantung kepada ibu bapa.

Kesedaran masyarakat yang mempunyai ahli keluarga OKU masih lagi ditakuk lama dan apa yang dikesalkan Hanafiah ada ibu bapa ‘menyorok’ anak mereka atas alasan mahu atau kekangan lain.

“Namun kita memahami keadaan itu kerana kesukaran mereka untuk menghantar anak ke pusat ini untuk diberikan asas kemahiran penguruskan kehidupan,” katanya.

“Saya harap sukarewalan atau anak muda yang mahir perniagaan dalam talian tampil bantu kami. Menjadi impian saya untuk melihat Koperasi Usahawama PDK Seri Malindo Masjid Tanah berkembang maju.


Bekas guru tuisyen mengaku tidak bersalah ubah wang haram

GEORGE TOWN, 13 Disember – Seorang bekas guru tuisyen mengaku tidak bersalah di Mahkamah Sesyen di sini hari ini, atas pertuduhan pengubahan wang haram membabitkan sejumlah RM12,000.

Mengikut kertas pertuduhan, tertuduh menerima wang tunai berjumlah RM12,000 yang merupakan hasil daripada aktiviti haram di lobi sebuah hotel di sini kira-kira 7 malam pada 15 Dis 2021.

Pertuduhan dikemukakan di bawah Seksyen 41(b) Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram (AMLATFPUAA) 2001.

Jika sabit kesalahan, tertuduh boleh dihukum penjara hingga 15 tahun, denda tidak kurang daripada lima kali ganda jumlah atau nilai hasil daripada aktiviti haram atau peralatan kesalahan itu pada masa kesalahan terbabit dilakukan, atau RM5 juta yang mana lebih tinggi.

Mahkamah kemudian menetapkan jaminan RM10,000 dengan seorang penjamin serta syarat tambahan perlu melaporkan diri di balai polis berdekatan setiap bulan sehingga kes selesai, menyerahkan pasport kepada mahkamah dan tidak mengganggu saksi pendakwaan sepanjang kes berjalan.

Berdasarkan fakta kes, Jamaliah didakwa telah menerima seorang bayi perempuan daripada seorang wanita warga Indonesia untuk dijadikan anak angkat, kemudian mengiklankannya dalam laman Facebook dikenali sebagai ‘Group Pencarian Anak Angkat’ kepada pasangan yang ingin mencari anak angkat.


Air Pasang: Lebih 100 rumah atas air roboh di Kampung Forest

SANDAKAN, 25 Disember – Lebih 100 rumah atas air roboh manakala sekurang-kurangnya 500 rumah terancam akibat hujan berterusan dan fenomena air pasang tengah malam tadi di Kampung Forest di sini.

Menurut kenyataan Angkatan Pertahanan Awam Malaysia (APM) Sandakan hari ini, sebanyak 29 keluarga melibatkan 162 orang termasuk 53 kanak-kanak dipindahkan ke pusat pemindahan sementara (PPS) di Sekolah Kebangsaan Sungai Anib 2.

Ketika ditemui Bernama, Pengerusi Jawatankuasa Masjid Asmaul Husna Kampung Tinusa 2 Jeffri Ambo berkata 13 keluarga melibatkan 130 orang telah mengambil tindakan awal untuk berlindung di masjid berkenaan, manakala keluarga lain berpindah ke rumah jiran yang berkedudukan lebih tinggi.

“Setiap tahun kami menjangkakan cuaca hujan berterusan dan fenomena air pasang berlaku. Jadi, kami akan menjadikan masjid ini sebagai transit untuk penduduk datang berteduh.

Pegawai operasi APM Sandakan Josua Kudong berkata susulan fenomena air pasang di Kampung Tinusa 2, ombak mencecah 2.8 meter sejak 11 malam tadi dan mengancam kira-kira 20 rumah di kampung itu.


MEDAC gesa 1.9 juta usahawan mikro segera daftar dengan SSM

LENDU 27 Feb. – Kementerian Pembangunan Usahawan dan Koperasi (MEDAC) menggesa 1.9 juta usahawan mikro segera mendaftarkan perniagaan dengan Suruhanjaya Syarikat Malaysia (SSM).

Timbalan Menterinya, Datuk Mas Ermieyati Samsuddin menegaskan langkah itu memudahkan MEDAC untuk menyediakan pangkalan data perniagaan mereka dan skim latihan serta bantuan pembiayaan.

Katanya, ada segelintir usahawan terbabit mendakwa, jika berbuat demikian, mereka akan ‘dikejar’ Lembaga Hasil Dalam Negeri (LHDN) untuk membayar cukai dan menyebabkan mereka tidak layak untuk menerima pelbagai bantuan kerajaan.

“Kebanyakan usahawan yang berniaga secara atas talian, di halaman rumah dan seumpamanya, enggan mendaftar dengan SSM kerana mempunyai stigma mereka terpaksa membayar pelbagai jenis cukai jika berbuat demikian.

“Hapuskan stigma itu kerana tanpa pangkalan data lengkap, sukar untuk MEDAC menyediakan pelbagai kemudahan untuk memastikan mereka berjaya dalam perniagaan,” katanya selepas meninjau program Skim Pendaftaran Perniagaan Prihatin (SPPP) SSM di pekan ini hari ini.

Mas Ermieyati berkata, MEDAC akan meningkatkan kerjasama dengan SSM di bawah Kementerian Perdagangan Dalam Negeri dan Hal Ehwal Pengguna (KPDNHEP) bagi memastikan lebih ramai usahawan mikro mendaftarkan perniagaan.

“MEDAC berusaha meningkatkan kefahaman usahawan mikro supaya tidak bimbang untuk mendaftarkan perniagaan demi kelangsungan operasi hingga berjaya mengembangkannya ke peringkat lebih besar,” katanya.

Sementara itu Noraini berkata, SSM menyediakan program turun padang bagi membantu usahawan B40 dan penuntut mendaftarkan perniagaan secara percuma dari semasa ke semasa.

Katanya, sambutan menggalakkan diterima hari ini membuktikan usahawan mikro tidak mudah patah semangat meneruskan operasi walaupun menghadapi cabaran getir akibat pandemik COVID-19.


JAS ambil 204 tindakan undang-undang terhadap premis gagal patuh AKAS 1974

PUTRAJAYA, 14 Julai – Jabatan Alam Sekitar (JAS) telah mengambil 204 tindakan undang-undang ke atas premis perindustrian yang gagal mematuhi Akta Kualiti Alam Sekeliling 1974 (AKAS 1974) dan Peraturan-Peraturan di bawahnya sepanjang Ops Air Raya yang dilaksanakan antara 1 dan 7 Julai lepas.

Ketua Pengarah Alam Sekitar Wan Abdul Latiff Wan Jaffar berkata tindakan itu melibatkan pemeriksaan terhadap pelbagai sektor industri antaranya industri penyudahan logam dan salur elektrik, kertas, pengilangan logam, plastik, galian bukan logam, dan penapisan minyak makan.

Tindakan merangkumi 126 kompaun berjumlah RM252,000 yang dikeluarkan, 71 notis arahan, empat penahanan operasi kelengkapan dan tiga kes untuk penyediaan kertas siasatan bagi tujuan pendakwaan, katanya.

“Antara kesalahan yang sering dilakukan adalah gagal menguruskan buangan terjadual (BT) sepertimana yang dinyatakan dalam Peraturan-Peraturan Kualiti Alam Sekeliling (Buangan Terjadual) 2005,” katanya dalam satu kenyataan hari ini.

Ops Air Raya itu melibatkan kekuatan 86 pasukan penguat kuasa merangkumi 235 anggota penguat kuasa JAS dari seluruh negara dengan kerjasama penguat kuasa pelbagai agensi di peringkat kerajaan negeri dan kerajaan Persekutuan, antaranya Suruhanjaya Perkhidmatan Air Negara (SPAN).

Wan Abdul Latiff berkata pengurusan BT perlu diberi perhatian yang serius mengikut undang-undang dan garis panduan serta dikitar semula, diperoleh kembali atau dilupuskan di premis yang dilesenkan oleh JAS sahaja.

“BT boleh mendatangkan risiko kesihatan kepada manusia serta menyebabkan pencemaran air, udara dan tanah,” katanya sambil menegaskan pihak industri dilarang sama sekali melupuskan buangan terjadual secara haram.


Banjir: Kesiapsiagaan bomba pada tahap optimum, termasuk hadapi air pasang besar

KUALA LUMPUR, 2 Jan – Kesiapsiagaan Jabatan Bomba dan Penyelamat Malaysia (JPBM) berada dalam keadaan optimum sepanjang musim Monsun Timur Laut yang melanda negara ketika ini.

Menteri Perumahan dan Kerajaan Tempatan Datuk Seri Reezal Merican Naina Merican berkata jabatan itu juga dalam keadaan berjaga-jaga khususnya di kawasan pantai barat Semenanjung yang dijangka mengalami fenomena air pasang besar hingga 5 Jan ini.

“Sehingga 8 pagi tadi, sebanyak 4,878 operasi telah pun dilakukan sepanjang musim Monsun Timur Laut. Terkini 7,527 anggota dan 438 aset telah diatur gerak di negeri-negeri yang dilanda banjir.

“Keberadaan Wira Merah di setiap lokasi, bagi saya merupakan relief (kelegaan) kepada rakyat. Untuk itu, saya doakan pasukan Wira Merah kita terus diberi kekuatan untuk memberi khidmat kepada rakyat, di mana sahaja, pada setiap masa,” katanya menerusi hantaran di Facebooknya hari ini.

Dalam hantaran sama, Reezal Merican turut berkongsi mengenai sesi taklimat dan kemas kini kesiapsiagaan pasukan bomba dan penyelamat dalam gelombang kedua banjir di Ibu Pejabat Bomba dan Penyelamat, Putrajaya.

Beliau berkata sesi taklumat itu turut disertai pengarah bomba negeri-negeri untuk memberikan laporan mutakhir real-time mengenai keadaan di seluruh negara khususnya negeri yang mengalami banjir.

Setakat tengah hari ini, jumlah mangsa banjir di pusat pemindahan sementara (PPS) di Sabah, Pahang, Melaka, Johor dan Negeri Sembilan mencatatkan peningkatan, manakala Kelantan dan Terengganu menunjukkan penurunan.- BERNAMA


312 meteor Geminids dilihat dengan jelas di Pulau Pinang

BALIK PULAU, 15 Dis – Fenomena kejadian alam, pancuran meteor Geminids yang sentiasa dinanti-nantikan pada Disember setiap tahun dapat dilihat dengan jelas dari Balai Cerap (peribadi) Lim Choon Kiat di Balik Pulau awal pagi tadi.

Presiden Pertubuhan Astronomi Pulau Pinang Dr Chong Hon Yew berkata ahli, pelajar mahupun peminat astronomi sentiasa menantikan kehadiran Disember kerana ia merupakan tempoh pancuran meteor paling aktif sepanjang tahun, sekitar 312 meteor Geminids termasuk lima meteor rawak dan satu bola api berona biru dapat dilihat dengan jelas.

Menurutnya, meteor Geminids terhasil daripada Asteroid 3,200 Phaethon yang terbakar ketika memasuki atmosfera bumi, menghasilkan pancuran cahaya yang juga dikenali sebagai ‘tahi bintang’ dalam kalangan masyarakat.

“Antara kelainan pancuran meteor pada Disember 2021 yang boleh dilihat pada kali ini adalah kita juga menyaksikan lima meteor rawak ketika pancuran meteor Geminids. Geminids merupakan meteor dari arah utara menghala ke selatan tetapi meteor rawak ini pula muncul dari arah selatan menghala ke utara.

“Melalui pengamatan saya, meteor rawak hanya boleh dilihat beberapa kali dalam jangka masa satu bulan namun pada awal pagi ini, kita berjaya menyaksikan lima. Dalam masa yang sama, kita juga berjaya melihat satu bola api berona biru yang sangat terang pada pukul 4.23 pagi,” katanya ketika membuat pemerhatian meteor Geminids di sini awal pagi tadi.

Menurut Chong, ahli-ahli Pertubuhan Astronomi Pulau Pinang telah memulakan persiapan mencerap meteor Geminids bermula 10 malam (13 Dis) namun gagal merekodkan sebarang penampakan meteor akibat langit diliputi awan tebal namun pada semalam, kumpulannya merekodkan 150 pancuran meteor Geminids.

“Dianggarkan oleh International Meteor Organization (IMO), waktu kemuncak pancuran adalah pada pukul 3 petang waktu tempatan. Sayangnya, kita tidak dapat melihatnya kerana waktu siang namun negara seperti Amerika Syarikat berpeluang melihatnya bermula sekitar 2 pagi,” kata bekas pensyarah Universiti Sains Malaysia (USM) itu.

Chong berkata rekod tertinggi pancuran meteor Geminids di Pulau Pinang dicatatkan pada 2004 dengan 1,103 pancuran pada satu malam dan rekod tersebut masih belum dipecahkan hingga sekarang.

“Bulan pada malam tadi (14 Dis) adalah bulan sebelum purnama, ia sangat terang dan dijangka terbenam pada pukul 7.30 pagi. Sekiranya langit cerah dengan cahaya bulan, pancuran meteor sukar untuk dilihat,” katanya.

Sehingga pukul 5.30 pagi, kira-kira 20 pemerhati daripada pertubuhan, pelajar-pelajar USM serta orang awam melakukan aktiviti cerapan fenomena pancuran meteor Geminids itu.- BERNAMA


Rumah Prihatin sedia jadi PPV golongan remaja

KUALA LUMPUR, 12 Sept – Rumah [email protected] Seasons sedia menjadi pusat pemberian vaksinasi (PPV) bagi golongan remaja jika ada keperluan, kata Menteri Komunikasi dan Multimedia Tan Sri Annuar Musa.

“Di Kuala Lumpur setakat ini sebahagian besar (penduduk) telah terima vaksinasi jadi kapasiti yang ada di PPV kendalian KKM sudah lebih dari memadai.

“Namun sekiranya ada keperluan dari pihak KKM menyegerakan vaksinasi kepada remaja, kita sedia kerana ketika ini aktiviti vaksinasi di sini juga sudah ditamatkan,” katanya kepada pemberita selepas program Penyerahan Bantuan Makanan Kepada Golongan Memerlukan dan Petugas Barisan Hadapan @ Rumah Prihatin di sini, hari ini.

Rumah [email protected] Seasons di Jalan Pahang di sini merupakan pusat derma bakti yang berkonsepkan hotel kebajikan pertama di Malaysia, diwujudkan untuk membantu kerajaan mengkoordinasi penyaluran bantuan serta perkhidmatan kebajikan secara lebih berkesan berikutan pandemik COVID-19.

Dalam pada itu, Annuar berkata pihaknya juga bercadang untuk mewujudkan pusat ekonomi digital yang menawarkan khidmat latihan ekonomi digital di Rumah Prihatin ini kepada golongan berpendapatan rendah dan anak-anak miskin di sekitar Rumah Prihatin.

“Kita cadang wujudkan satu pusat ekonomi digital dengan kerjasama Kementerian Komunikasi dan Multimedia (KKMM), Malaysia Digital Economy Corporation (MDEC) dan Suruhanjaya Komunikasi Multimedia Malaysia untuk beri latihan kepada anak-anak keluarga miskin belajar dalam bidang e-commerce (e-dagang) untuk sokong inisiatif ekonomi digital,” katanya.

Mengenai bayaran pendahuluan kepada syarikat produksi seni kreatif di bawah kementerian itu, Annuar berkata permohonan untuk tujuan itu sudah mula dibuka.

“Mereka yang terlibat dengan penggambaran dan pengeluaran kandungan untuk kegunaan stesen televisyen dan radio ini lazimnya setiap mereka yang diluluskan projek perlu siapkan projek dan kemudian akan dapat bayaran.

Tetapi mengambil kira kerumitan dari sudut kewangan industri kreatif ini kita sudah putuskan untuk membolehkan mereka mohon pendahuluan hingga maksimum satu perempat daripada harga kontrak, tujuannya supaya dapat ‘jump start’ (memulakan dengan segera) mereka yang terkesan dengan masalah kewangan akibat COVID-19,” katanya.

Mengenai program hari ini, kira-kira 500 petugas barisan hadapan pengurusan jenazah COVID-19 termasuk peniaga kecil dan golongan yang memerlukan di sekitar ibu kota menerima sumbangan bantuan makanan dan kupon makanan.


Pawagam berusia lebih 70 tahun musnah terbakar di Seremban

SEREMBAN 22 April. – Sebuah pawagam berusia lebih 70 tahun di Jalan Dr Krishnan di sini, musnah akibat kebakaran yang berlaku awal pagi tadi.

Ketua Balai Bomba dan Penyelamat Seremban Mohammad Idris berkata kebakaran pada kira-kira 4 pagi itu turut melibatkan lima unit kedai yang kosong.

“Ketika tiba di lokasi, kami dapati api sedang marak membakar bangunan dua tingkat berkenaan. Api dapat dipadamkan sepenuhnya pada 8.40 pagi.


Para pemimpin APEC bertemu secara maya pada 20 November

KUALA LUMPUR, 26 Okt. – Malaysia akan mengadakan Mesyuarat Pemimpin-pemimpin Ekonomi Kerjasama Ekonomi Asia-Pasifik (AELM) pada 20 November ini secara maya buat kali pertama dalam sejarah Kerjasama Ekonomi Asia-Pasifik (APEC) susulan situasi pandemik COVID-19.

AELM akan dipengerusikan oleh Perdana Menteri Malaysia, Tan Sri Muhyiddin Yassin, dan akan disertai kesemua 21 pemimpin ekonomi APEC, menurut kenyataan Kementerian Perdagangan Antarabangsa dan Industri hari ini.

Pada mesyuarat itu, Matlamat Pasca-2020 rantau ini dijangka diperkenalkan — dokumen dasar penting bagi menggantikan Matlamat Bogor yang akan mencapai tempoh matang pada akhir tahun ini.

Malaysia, sebagai peneraju utama bagi usaha memudahkan proses dokumentasi dasar penting itu, sedang bekerjasama dengan semua ekonomi APEC ke arah memuktamadkannya, dalam beberapa minggu akan datang.

Malaysia juga telah memulakan kerja berkaitan Deklarasi Pemimpin, sebuah dokumen yang amat penting namun sebaliknya masih sukar difahami sejak dua tahun terakhir untuk mencapai kata sepakat.

Pada 2018, para pemimpin gagal mencapai kata sepakat mengenai Deklarasi Pemimpin dan pada 2019, AELM dibatalkan berikutan situasi domestik di Chile.

Sebelum AELM berlangsung, Menteri Kanan merangkap Menteri Perdagangan Antarabangsa dan Industri, Datuk Seri Mohamed Azmin Ali akan mempengerusikan Mesyuarat Menteri-menteri APEC pada 16 Nov, 2020.

AMM akan menjadi acara penutup bagi mesyuarat peringkat kementerian tahun ini, sebuah platform untuk menilai semula kemajuan status kerja yang dilaksanakan bagi rantau ini.

2020 menjadi tempoh yang mencatatkan pencapaian yang tidak pernah dilakarkan APEC sebelum ini apabila mesyuarat peringkat menteri bagi perdagangan, kesihatan, kewangan, wanita serta perusahaan kecil dan sederhana dijalankan secara maya sepenuhnya.

Tempoh Malaysia sebagai tuan rumah kali ini pasti akan diingati susulan negara ini merintis penganjuran mesyuarat-mesyuarat APEC secara digital, melaksanakannya di samping menonjolkan kepimpinan, inovasi, pragmatisme dan berdaya tahan.